Povratak na Pitajte Gradonačelnicu\nPostavio: Vladimir Koprivić\nZašto je ovaj zvanični sajt Omladinskog kluba napravljen i ispisan latiničkim pismom? Da li ćete insistirati da se poštuje tradicija i Ustav Republike Srbije po tom pitanju?\nOvom prilikom zahvaljujem Vam se na ukazanom nedostatku pri izradi sajta Omladinskog kluba, a koji se odnosi na ćirilično pismo koje je u službenoj upotrebi u gradu Sombor. Vezano za navedeni nedostatak obavešteno je pravno lice zaduženo za ažuriranje i vođenje internet prezentacije omladinskog kluba, koje je potvrdilo da će u što kraćem roku izvršiti preslovljavanje sadržaja sajta i na ćirilično pismo, a čime će se ubuduće obezbediti korišćenje sajta i na ćiriličnom pismu.\nPostavio: Slobodan Miletić\nPosedujem dokumentarni film RTOJICA IZ STAROG SOMBORA film M Antica iy 63,g i govori o dvojici Konjovića i Petroviću pesnik i 12 slajdova slikara Konjovića ,a ja sam autor tih predmeta a film polako nestaje jer je zaražen VINEGAROM\nPoštovani g. Miletić,\nOdeljenja Gradske uprave se ne bave poslovima konzervisanja filmske građe. Svakako, pozvao bih Vas da, ukoliko ste u prilici, dođete do kancelarije 147 (prvi sprat, zgrada Županije) kako bi ste nas bolje upoznali sa samim filmom, njegovim stanjem i Vašom idejom o tome šta dalje činiti.\nPostavio: Sloboda Miletić\nPokusao sam u vise navrata u prethodnih pet godina da obavestim na neki način građane Sombora da posedujem izuzetnu istorijsku belešku na filmu i na foto slajdu. Na filmu su zabeleženi tri somborca velikana u muzici, slikarstvu i književnosti, dva Konjovića i Popović pesnik književnik. Film je snimljen 1963 godine koji je režirao M Antić, a slajdovi su o slikaru koji su snimljeni par meseci pre njegove smrti. A ja sam autor tih beleški. Film je u fazi propadanja a ja sam uspeo da ga presnimim na nove nosače slike i tona i to platio, a slajdovi su isto presnimljeni. Ako ste kao grad zainteresovani da posedujete deo svoje istorije, javite se.\nS poštovanjem S Miletić filmski snimatelj i fotoreporter\nPoštovani g Miletić,\nOdeljenja Gradske uprave se ne bave poslovima konzervisanja filmske građe. Svakako, pozvao bih Vas da, ukoliko ste i prilici, dođete do kancelarije 147 (prvi sprat, zgrada Županije) kako bi ste nas bolje upoznali sa samim filmom, njegovim stanjem i Vašom idejom o tome šta dalje činiti. Sa druge strane, mogu Vas uputiti da se sa vašim predlogom svakako obratite Istorijskom arhivu u Somboru (tel: 025/416-292 ) i Gradskom muzeju (tel: 025/412-728) u čijoj delatnosti rada jeste očuvanje, restauracija, otkup i prikupljanje predmeta od istorijskog i kulturnog značaja za grad Sombor i njegove stanovnike.\nPostavila: Leposava Tomić\nPoštovana gradonačelnice, molim Vas u ime radnika AD, „Aleksa Šantić“ date informaciju šta je učinjeno ispred opštine da bi radnici ostvarili svoja zakonska prava tj da bi im se isplatio socijalni program. Ova tema je bila i na socio-ekonomskom savetu i obećana je podrška. Ljudi su ogorčeni počev od uništenja preduzeća koji je nakad bio ponos opštine, a mogao je to da bude i danas, a nadalje što su ostali bez primanja od decembra meseca, ostali bez prava na akcije, a najviše ih boli i neisplaćeni socijalni program.\nVezano za pitanja koja ste preko našeg servisa “ Pitajte gradonačelnika“ uputili 19.05.2017.godine, a koja se odnose na ostvarivanja prava radnika AD „Aleksa Šantić“ na socijalni program, obaveštavamo vas o sledećem:\n1. Dana 04.10.2016.godine, gradonačelnik grada Sombora uputio je molbu Ministarstvu privrede Republike Srbije za odlaganje stečajnog postupka nad privrednim društvom AD „Aleksa Šantić“ (akt broj : 023-85/2016-II – Prilog broj 1).\nU vezi navedene molbe primljen je odgovor Ministarstva privrede RS kojim se ročište sa 18.10.2016.godine odlaže za 18.11.2016.godine ( akt Ministarstva broj: 023-02-1053/2016-05 od 20.10.2016.godine -Prilog broj 2).\n2. Na inicijativu Sindikalne organizacije sindikata AD „Aleksa Šantić“ broj 30/2017 od 22.03.2017.godine ( Prilog broj 3) sazvana je i održana 4.sednica Socijalno – ekonomskog saveta grada Sombora dana 31.03.2017.godine koji je podržao zahteve radnika AD „Aleksa Šantić“ uz donošenje Zaključka u 4 tačke ( akt Socijalno ekonomskog saveta broj 06-73/2017- VIII od 31.03.2017.godine – Prilog broj 4).\n3. Na osnovu Zaključka sa sednice Socijalno -ekonomskog saveta grada Sombora, gradonačelnik grada Sombora je lično uputio dopis Ministarstvu za rad, zapošljavanje, boračka i socijalna pitanja RS ( akt broj 023-86/2016-II od 11.04.2017.godine -Prilog broj 5) u kojem su iznete sve relevantne činjenice vezane za realizaciju socijalnog ekonomskog programa uz zahtev da Ministarstvo preduzme sve odgovarajuće radnje i da iznađe rešenje za ostvarivanje prava radnika AD „Aleksa Šantić“ na odgovarajući socijalni program.\n4. Ministarstvo za rad, zapošljavanje, boračka i socijalna pitanja RS dostavilo je gradonačelniku grada Sombora dopis pod brojem 550-00-00013/2017-24 od 28.04.2017.godine ( Prilog broj 6) kojim, između ostalog, obaveštava da nakon otvaranja stečajnog postupka realizacija programa rešavanja viška zaposlenih nije moguća.\n5. Napominjemo da je na Rešenje Privrednog suda u Somboru o otvaranju stečajnog postupka uložen prigovor od strane dužnika AD “ Aleksa Šantić“ ali je, po informacijama koje smo dobili od postupajućeg stečajnog sudije, g. Zorana Čokorilo, prigovor odbijen, odnosno, potvrđena je odluka o pokretanju stečajnog postupka.\nPostavio: Toma Mijatović\nInteresuje me kad će početi izgradnja graničnog prelaza Rastina unapred hvala na odgovoru\nIzgradnja graničnog prelaza je uslovljena nizom aktivnosti koje prethode. Jedna od takvih aktivnosti je pristup budućem graničnom prelazu. Grad Sombor, je sa Ministarstvom saobraćaja, telekomunikacije i građevinarstva i JP „PUTEVI SRBIJE“ sačinio sporazum o stavljanju u funkciju opštinskog puta Sombor – Gakovo – Rastina na osnovu međudržavnog sporazuma Republike Srbije i Republike Mađarske o izgradnji putnog međudržavnog graničnog prelaza „Rastina – Bačsentđerđ“. Sporazumom su definisane faze radova tokom 2017 i 2018 godine radi stvaranja uslova za prekategorizaciju opštinskog puta u drža�avni put II A reda. Nakon izvršene prekategorizacije steći će se uslovi za otvaranje graničnog prelaza.\nPostavila: Emilija Rilke\nKada će Sombor imati pešačku zonu? Zašto je biciklistima dozvoljeno da voze po Glavnoj ulici, trotoarima, kroz dečja igrališta? Šetači nemaju mesto za mirne i bezbedne šetnje, što je veliki problem naročito za decu…\nSombor ima „Pešačku zonu“ koja je obeležena odgovarajućom vertikalnom signalizacijom. Kretanje biciklista i svih ostalih vozila reguliše Zakon o bezbednosti saobraćaja na putevima i saobraćajna signalizacija. Lokalna samouprava definiše uslove tehničke regulacije saobraćaja na opštinskim putevima i ulicama koje nisu deonice državnih puteva. U pešačkoj zoni, po trotoarima i ostalim površinama koje nisu namenjene za saobraćaj nije dozvoljeno kretanje vozila (biciklo je vozilo prema zakonu o bezbednosti saobraćaja), os�sim vozila sa posebnom dozvolom i pod posebnim uslovima. Dozvoljeno je guranje bicikla, lice koje gura bicikl je pešak. Shodno važećim propisima za kontrolu vozila u pokretu nadležna je samo saobraćajna policija.\nPostavila: Ivona Stričević\nKada će i da li će se raditi atarski put Lenija salaši-Sombor?\nOdeljenje za poljoprivredu i zaštitu životne sredine nakon uvida u projektnu dokumentaciju kojom raspolaže utvrdilo je da je za predmetni put izrađena projektna dokumentacija – projektno tehnička dokumentacija pojačanog održavanja atarskog -nekategorisanog puta Lenija do manastira od strane projektne organizacije Arhitektonsko Građevinskog Instituta, Novi Sad, Dr Đorđa Jovanovića 4/7.\nSaglasno iznetom, u toku 2017.godine nije moguće pristupiti ovim aktivnostima jer je utvrđen plan radova i obim finansijskih sredstava saglasno budžetu za tekuću godinu, a u isto nije uvršćen predmetni put.\nPrilikom izrade budžeta za 2018. godinu i planiranja aktivnosti za pojačano održavanje odnosno izgradnju atarskih puteva biće sagledani svi podneti zahtevi mesnih zajednica i građana vezani za navedeno, te će se potom, uvažavajući stav da se ravnomerno, sagledavajući potrebe svih građana na teritoriji grada Sombora i finansijske mogućnosti budžeta doneti odluka o tome šta će se raditi u 2018.godini.\nDopuna odgovora: 04.08.2017.\nPostavila: Aleksandra Trbojević\nPoštovana gradonačelnice, u velikom delu Stare Selenče ulična rasveta jedva funkcioniše. Od škole „D. Obradović“, pa pored groblja, sve do stare klanice – nema uopšte svetla već mesec dana. Informisali smo JKP „Zelenilo“ – niti čitaju poštu, niti održavaju sijalice. Mi živimo u mraku. Ko ne radi svoj posao?\nJKP ’’Zelenilo’’ Sombor je primilo prijavu kvara 21.07.2017 u 18.47 h u elektronskoj formi od strane sugrađanke Aleksandra Trbojević, ulica Ive Andrića br. 50. Sombor, da na lokaciji kod Malog pravoslavnog groblja ne funkcioniše javna rasveta.\n22.07.2017 je mobilna ekipa izašla na teren i konstatovala da je u pitanju kvar koji je već ranije konstatovan i u međuvremenu nije otklonjen, a posledica je elementarne nepogode (jakog vetra). Odsustvo rada javne rasvete na pomenutoj lokaciji je prouzrokovano kvarom na transformatoru i za otklanjanje istog nadležna je eklektrodistribucija koja nije izašla na teren po našoj prijavi.\nIstog dana ponovljena je naša prijava usmenim putem nadležnima u elektrodistribuciji da kvar još uvek nije otklonjen i na tu informaciju nam je odgovorene da su njihove mobilne ekipe na terenu i da rade usporeno zbog godišnjih odmora, ali da će uskoro biti sve dovedeno u funkcionalno stanje.\nPoštovana gospođo Trbojević\nJavna rasveta Grada Sombora je nasleđena infrastruktura iz prethodnog perioda kada je organizacija javne rasvete funkcionisala po drukčijem modalitetu.\nKonkretno u ovom problemu se radi o činjenici da je javna rasveta u ulici Vase Pelagića od Sonćanskog puta do raskrsnice sa ulicom Đure Daničića postavljena na stubovima koji su vlasništvo „Elektroprivrede Srbije“. Trenutno po važećem pravnom sistemu ne možemo pristupiti tuđoj svojini bez njegovog odobrenja. Otežavajući detalj na navedenoj lokaciji je taj što se na navedenim stubovima nalaze i napojni vodovi visokog napona. Zakonom je zabranjeno da se izvode radovi u blizini visokog napona. Dakle Grad Sombor ima ograničena u realizaciji održavanja javne rasvete i MORA sarađivati sa EPS ali isto tako ne može uticati na njihovu organizaciju posla i odabir prioriteta pri rešavanju problema. Mora se isključiti visoki napon da bi se pristupilo otklanjanju kvara. Moram priznati da u pogledu izbegavanja isključivanja visokog napona imam razumevanja za zaposlene u Distribuciji Sombor jer će to izazvati višesatni nestanak električne energije u većem delu naselja a postoji mogućnost i u celom naselju (u zavisnosti od konfiguracije električne mreže visokog napona.) Koliko će oni imati primedbi da u ovom trenutku isključuj električnu energiju svojim potrošačima a pozadina isključenja je otklanjanje kvara na 6-7 sijaličnih mesta?\nU mejlu koji ste uputili preko sajta Grada Sombora postavili ste pitanje „Da li je moguće da je Gradska uprava tenderom dodelila poslove održavanja ulične rasvete preduzeću koje smatra da je njegova obaveza da po prijavi građana informiše Elektrodistribuciju o kvaru, odnosno da korespondira između građana i drugog preduzeća?“\nGradska uprava NIJE dodelila tenderom poslove održavanja ulične rasvete preduzeću koje smatra da je njegova obaveza da po prijavi građana informiše Elektrodistribuciju o kvaru, odnosno da korespondira između građana i drugog preduzeća. Jer kada Elektroprivreda izvrši isključenje visokog napona i reše napajanje potrošača sa električnom energijom, otklanjanje kvara na javnoj rasveti će izvesti JKP “Zelenilo“.\nPostavila: Jasmina Inavišević\nPoštovana, imam troje dece srednjoškolaca, putnika. Imam li pravo na besplatnu mesečnu kartu s obzirom da je suprug nezaposlen, a ja imam platu 26000?\nPoštovana Jasmina, nažalost nemate pravo na besplatnu mesečnu kartu.\nGrad Sombor regresira troškove prevoza za sve đake srednjoškolce koji pohađaju srednje škole koje se nalaze na teritoriji grada Sombora u zavisnosti od relacije putovanja i to u visini 45% od cene učeničke mesečne autobuske karte za 1 i 2 zonu i 50% za 3 i 4 zonu.\nTakođe, regresira troškove prevoza za đake srednjoškolce koji putuju u škole sa sedištem na teritoriji koja se graniči sa teritorijom grada Sombora ( Kula, Odžaci, Apatin, Subotica i Bačka Topola ) u visini 40% od cene autobuske mesečne karte u javnom saobraćaju.\nPravo na besplatnu mesečnu prevoznu kartu imaju učenici srednjih škola koji su iz porodica koje su korisnici novčane socijalne pomoći ili su bez roditeljskog staranja ili imaju smetnje u razvoju.\nPostavila: Ljilja Živanović\nKada se planira završetak faze II izrade atarskog puta koji spaja subotički (kod Kalosa) i Bilićki put? Takođe me zanima da li je u planu i asfaltiranje istog? Milčić je dobio dva paralelna asfaltirana puta a mi smo ovde u Pujgerima zaboravljeni. Setite se i nas ponekad. Jesen ide deca treba da krenu u školu…\nOdeljenje za poljoprivredu i zaštitu životne sredine nakon uvida u projektnu dokumentaciju kojom raspolaže utvrdilo je da je za predmetni put nije izrađena projektna dokumentacija.\nProjektno tehnička dokumentacija pojačanog održavanja atarskog -nekategorisanog puta koji spaja subotički (kod Kalosa) i Bilićki put stavljena je u plan javnih nabavki, i istim je predviđeno da se projektuje atarski put: Bilić – Sv. Miletić 2 faza (u dužini od oko 2300m) i atarski put: Gakovački put – Bilić ( u dužini od oko 2800m).\nSaglasno iznetom, u toku 2017.godine moguće je pristupiti samo ovim aktivnostima.\nPrilikom izrade budžeta za 2018. godinu i planiranja aktivnosti za pojačano održavanje odnosno izgradnju atarskih puteva biće sagledani svi podneti zahtevi mesnih zajednica i građana vezani za navedeno, te će se potom, uvažavajući stav da se ravnomerno, sagledavajući potrebe svih građana na teritoriji grada Sombora i finansijske mogućnosti budžeta, doneti odluka o tome šta će se i do kog nivoa izgradnje raditi u 2018.godini.\nPostavila: Danijela Vukmirović\nPoštovana, Po Rešenju za stambeno zbrinjavanje izbeglih i raseljenih lica, od septembra 2015.godine stoji da sam dobila stambenu jedinicu ali, do sada nismo dobili nikakvu informaciju : – Da li je počela izgradnja građevinskog objekta, – Na kojoj lokaciji i – Za kada se planira useljavanje? Srdačan pozdrav, Danijela Vukmirović\nobaveštavamo Vas da je dana 15.12.2014. godine grad Sombor zaključio ugovor sa Komesarijatom za izbeglice i migracije Republike Srbije i Jedinicom za upravljanje projektom (JUP), o realizaciji stambene izgradnje u okviru Regionalnog stambenog programa – Stambeni program u Republici Srbiji. U tom smislu grad Sombor, odnosno gradonačelnik grada Sombora imenovao je Komisiju koja je objavila javni poziv za izbor korisnika i nakon sprovedenog postupka izbora korisnika, Komisija je dana 03.09.2015. godine donela Odluku o rešavanju stambenih potreba izbeglica sa listom korisnika rangiranih prema redu prvenstva na osnovu ispunjenosti uslova i broja osvojenih bodova. Imajući u vidu obaveze iz ugovora, Jedinica za upravljanje projektima je sprovela javnu nabavku za izbor izvođača radova za izgradnju stambene zgrade i dana 01.04.2016. godine ishodovala građevinsku dozvolu za izgradnju predmetne zgrade. Zatim, JUP je dana 19.07.2017. godine izvršio prijavu radova za navedenu stambenu zgradu, a same građevinske radove započeo krajem avgusta meseca 2017. godine. Građevinski radovi teku redovno i trenutno su u fazi izgradnje temelja. Rok za završetak radova iznosi godinu dana, a stambena zgrada se nalazi na uglu ulice Prote Mateje Nenadovića i Gruje Dedića.\nPostavio: Dejan Padežanin\nZaposlen sam kao personalni asistent osobe sa posebnim potrebama. Poslodavac mi je Centar za samostalni život osoba sa invaliditetom Sombor. Imam ugovor o radu u kojem piše da se zarada isplaćuje do 15. u mesecu. Isplata kasni već više puta a poslodavac ne ne obaveštava o razlozima kašnjenje a po zakonu o radu je dužan. Takođe do sada nisam dobio ni jedan obračun zarade ni pismeno ni elektronskim putem. Takođe je poslodavac dužan da mi do kraja tekućeg meseca dostavi obračun zarade. Jedino objašnjenje koje dobijam da poslodavac nezna kad iz opštine vrše uplatu zarada zaposlenim asistentima. Molim Vas da mi Vi objasnite razloge kašnjenja pošto je reč o budžetskom sredstvima namenjenim godišnjim planom rashoda u našoj opštini. Pošto znate da je zakon o radu jasan o mojim obavezama a i vašim u vezi mog ugovora o radu, odgovorite mi na pitanje vezano za kašnjenje isplate zarade. Biću prinuđen da se žalim inspekciji rada na šta imam zakonsko pravo po zakonu o radu i na osnovu ugovora o radu.\nKada je u pitanju isplata za personalnog asistenta , Odeljenje za društvene delatnosti obratilo se Odeljenju za finansije kao nadležnom odeljenju vezano za isplate iz gradskog budžeta i konstatovali da je isplata izvršena 19.09.2017.godine. Dinamika plaćanja je u skladu sa prilivom sredstava u gradski budžet.\nPostavio: Milutin Bogdanović\nPoštovana Gradonačelnice, obraćam vam se sa problemom koji je nastao u toku prošle školske godine. Naime, deca-učenici škola koji prema mišljenju Interresorne komisije imaju pravo na dodatnu podršku, između ostalog i finansiranje ekskurzija i nastave u prirodi, nisu u mogućnosti da ostvare to svoje pravo jer Centar za socijalni rad u Somboru ne isplaćuje sredstva za tu namenu, već od roditelja , preko škola, traže dodatnu dokumentaciju o materijalnom statusu, iako dodatna podrška ostvarena na Interresornoj komisiji nije vezana za materijalno stanje deteta i roditelja.\nKao roditelj deteta koje ima teškoće u razvoju, ali i u ime svih roditelja sa decom koja imaju dodatnu podršku, molim Vas da razrešite ovaj problem koji će očigledno da se prenese i na ovu školsku godinu.\nZa ostvarivanje prava na finansiranje ekskurzija dece sa smetnjama u razvoju nadležan je Centar za socijalni rad u Somboru, koji donosi Rešenje o ostvarivanju prava na osnovu predloga mera dodatne podrške detetu i učeniku definisane Mišljenjem interresorne komisije i obezbeđenih sredstava u budžetu grada Sombora, sve u skladu sa članom 3. Pravilnika o pružanju socojalno-edukativnih usluga. Ostvarivanje pomenutih prava nije u korelaciji sa socijalnim statusom porodice deteta sa smetnjom u razvoju.\nKada ćete prestati da naseljavate Sombor migrantima? Šta ćete uraditi da se njihov centar zatvori ovde? Ko će odgovarati i nadoknaditi štetu koju čine prilikom upada u dvorišta,kuće i vikendice?Da li su vas migranti izabrali ili gra đani Srbije? Da li znate šta se dešava po Evropi u gradovima gde su naseljeni ,recimo o hiljadama silovane dece po Engleskoj, Švedskoj, Nemačkoj itd? Da li znate uopšte bilo šta o Pakistanskoj kulturi i kako oni tretiraju žene, decu i u koliku opasnost ste doveli Sombor? Da li znate kakva čuda Mađari i hrvati prave na granici i da smo mi ti koji će ispaštati sa ovom samoubilačkom politikom ignorisanja opšte opasnosti? Dokle ćete pokušaje silovanja maloletne dece da zataškavate? Molimo vas da odgovorite i izađete javno da kažete Somborcima šta je plan za ovu invaziju na naš grad, nama je dosta migranata muškaraca u punoj snazi koji vise po kazinima, snimaju devojčice mobilnima i ko zna šta planiraju. hvala na odgovoru\nZa stanje migrantske grupacije u Republici Srbiji pa i u gradu Somboru je odgovorna radna grupa Ministarstva Vlade RS i Komesarijat za izbeglice i migracije Vlade RS. Veći broj migranata je uredno registrovan i smešten u prihvatne centre u RS kakav je i Centar u gradu Somboru u Šikari. Deo migrantske populacije koji nije registrovan (jer oni to ne žele i izbegavaju registraciju) „pravi probleme“ i ukoliko dođe do kršenja važećih Zakona biće uredno procesuiran nadležnim organima u skladu sa Zakonom.\nPostavio: Tomislav Nenadić\nInteresuje me dali će ove godine biti otvoren granični prelaz Rastina kako je najavljeno unapred hvala na odgovoru\nZa otvaranje graničnog prelaza „Rastina“ potrebno je da do istog vodi put koji ima kategoriju „državni put“. Prema sporazumu potpisanom između Grada Sombora, Ministarstva građevinarstva, saobraćaja i infrastrukture i JP „Putevi Srbije“, prekategorizacija puta Gakvo – Rastina do državne granice u državni put planirana je tokom 2018 godine. U 2017. godini je bila predviđena gradnja nedostajuće deonice, što je i učinjeno, a u 2018. godini će se raditi na rehabilitaciji i rekonstrukciji puta na delu od Gakova- do Rastine. Nakon toga će biti stvoreni uslovi za prekategorizaciju puta i otvaranje graničnog prelaza\nPostavio: Fica Jozef\nPitam : Izbeglice šetaju gradom i ugrožavaju nasu bezbednost i to bez dokumenata a nas građane Sombora policija kažnjava ako nemamo kod sebe licnu kartu gde je tu logika i pravda, mnogi građana Sombora traže da izbeglice ne šetaju gradom bez papira\nU svakoj pravnoj državi u kojoj funkcioniše pravni poredak, građani su dužni imati ličnu kartu, što je regulisano zakonom, i tu nema nikakvih izuzetaka.\nKada je reč o migrantskoj populaciji, Ministarstvo unutrašnjih poslova i sama Policijska uprava u Somboru, preduzimaju sve mere i radnje koje su propisane pravnim poretkom Republike Srbije ali i međunarodnim pravnim aktima koje je Republika Srbija ratifikovala.\nVišestruki se problemi, svakako, pojavljuju u radu policije, između ostalog, znatan je problem utvrđivanja identiteta, ali Policijska uprava u Somboru, i pored svih problema, i u saradnji sa lokalnom samoupravom, pokušava i daje sve od sebe, a to joj je, uostalom, i pošlo za rukom, da obezbedi javni red i mir, da zaštiti lična i imovinska prava svih svojih građana, a pojedinačne slučajeve krivičnih dela je, do sada, u potpunosti uspešno rasvetlila.\nNa kraju, posebno napominjemo da smo u potpunosti posvećeni svom osnovnom zadatku da služimo građanima Republike Srbije, ali mislimo da s pravom očekujemo razumevanje da se globalni problemi migrantske krize koji su zahvatili više kontinenata, ne mogu rešiti isključivo policijskom represijom.\nPostavio: Petar Perišić\nInteresuje me kada će izaći rang lista za dodelu gradskih studentskih stipendija. Unapred zahvalan na odgovoru.\nKonačna rang lista kandidata za gradske stipendije će biti utvrđena u sredu 08.11.2017.godine, a nakon toga i Rešenje koje će biti objavljeno na sajtu grada.\nPostavio: Milan Nevešćanin\nZbog čega se renovirani spomen muzej Batinske bitke može posetiti samo radnim danima a ne i vikendom. Molim Vas da i zaposlenima koji rade radnim danima omogućite da posete muzej. Više desetina vozila sa posetiocima je tokom nedelje 12.11.2017 naišlo na zatvorena vrata muzeja. Takođe bi trebalo na ulaz u spomen područje znakom zabraniti ulazak motornih vozila. Lično sam bio prisutan kad je policajac sa graničnog prelaza Dunav upozorio jednog nesavesnog građanina koji je ušao na pešačku stazu automobilom i odvezao se skroz do kanala DTD.\nPostovani građani Sombora,\nMuzej Batinske bitke je tokom proteklog vikenda ponovo otvoren i samo 12. novembra su radnici Gradskog muzeja imali dan predaha posle napornog rada na postavljanju stalne postavke i svih neophodnih poslova koji su prethodili svečanom otvaranju. U Muzeju je bio čuvar koji je omogućavao posetiocima da vide postavku, ali se verovatno trenutno udaljio da obiđe prostor spomen kompleksa, jer mu to stavljeno u zadatak. Hvala na primedbi za znak upozorenja, jer niko od nadležnih nije pretpostavio da će se posetioci ponašati bahato prema tek uređenom prostoru kompleksa.\nOd 13. novembra 2017. godine muzej Batinske bitke će biti otvoren svim danima od 10.00 do 18.00 časova, sem ponedeljkom. Za najavljene grupe je potrebna najava u Gradskom muzeju da bi kustos mogao da ode u muzej, dočeka i stručno sprovede grupu. Kontakt telefoni za najavu su: 025/412-728 i 025/422-728.\nCena ulaznica za decu, učenike, studente i penzionere je 50 dinara, a za ostale 100 dinara.\nMilka Ljuboja, viši kustos istoričar.\nPostavio: Aljoša Pacula\nĆerka Nađa jen upisala Pedagoški fakultet u vašem lepom gradu. Grad joj se izuzetno sviđa jedino me je pitla da li će grad obezbediti klizalište preko zime.Inače zivimo u mestu Pivnice u opštini Bačka Palanka. Srdačan pozdrav. Aljoša. Pivnice\nKlizalište u gradu Somboru se otvara 22. decembra na Trgu Svetog Trojstva. Predviđeno je da klizalište radi tokom celog dana. Do kog datuma u toku zimskog perioda će klizalište biti na Trgu biće naknadno utvrđeni.\nSportski centar „Soko“.\nPostavio: Tomislav Drvar\nNEČASTIVI NA GROBLJIMA DIREKTORU JKP „PROSTOR“ SOMBOR Kao što vam je verovatno poznato, preduzeće kojim rukovodite obavlja i delatnost održavanja grobalja u Somboru. Međutim, ono je svoju delatnost proširilo na skrnavljenje nadgrobnih spomenika. Ovo je učinjeno naredbom nekog ohlađenog mozga koji je naložio da se na veći broj spomenika zalepe pozivi da se dođe u JKP. Izgleda da nekome nije jasno da nadgrobni spomenik nije oglasna tabla vašeg JKP za isticanje poziva i da je tim vandalskim činom, na većem broju spomenika, učinjeno krivično delo iz člana 354. Krivičnog zakonika RS. Izgleda da nekome nije jasno da su nadgrobni spomenici nečija privatna svojina i da ne može JKP sa njima postupati kako nekome ćefne. Kako biste se vi osećali da sam vam ovaj dopis zalepio na prozor vašeg stana? Razumem probleme koje imate oko naplate vaših usluga, za šta ste dobrim delom sami krivi, Razumem da imate problema da pronađete vlasnike, ali lepljenje ovih budalastih poziva je nedopustivo. Ovo tim pre, što su svi vlasnici našeg nadgrobnog spomenika, i prethodni i sadašnji, na istoj adresi duže od 70 godina, na koju ste već slali pozive. Usput, skrećem Vam pažnju da je dobar deo vaših potraživanje zastreo, kao i pravo na njihovu naplatu, kako to propisuje Zakon. Kako nemam nameru da se odazovem ovom vašem necivilizovanom pozivu, tražim da mi, ukoliko postoji dug, tačno navedete, za svaku godinu, koliko iznosi osnovica, a koliko kamata i kada je izvršena poslednja uplata. Takođe zahtevam da se sa nadgrobnog spomenika ukloni ovaj n nebulozni poziv, najkasnije do petka, 4.12. 2017, ukoliko to ne bude učinjeno podneću krivičnu prijavu zbog skrnavljenja groba iz člana 354. Krivičnog zakonika. Šta će se preduzeti protiv vandalizma i vandala.\nDana 10.11.2017 JKP PROSTOR Sombor, kao upravljač grobljima, je na svojoj zvaničnoj web prezentaciji objavio početak akcije isticanja obaveštenja na jednom broju nadgrobnih spomenika. Nadgrobni spomenici na kojima su istaknute nalepnice koje pozivaju nosioce prava korišćenja grobnog mesta da se jave poslovođi groblja, su spomenici na onim grobnim mestima za koje minimum 5 i više godina nije uplaćena taksa za produženo počivanje. Taksa za produženo počivanje se koristi za troškove održavanja groblja a svi znamo da su Somborska groblja velika površinom i prilično stara i preduzeće preduzima velike napore da komunalno uredi groblja na zadovoljavajući način.\nOsnovni razlog za isticanje nalepnice nije povećanje naplate pomenute takse, već će on nastati kao proizvod očekivanih efekata ove mere a to je utvrđivanje faktičkog vlasnika grobnog mesta ili kako to zakon kaže nosioca prava korišćenja.\nDa pojasnimo, razlog za isticanje nalepnica na grobnim mestima za koje minimum 5 i više godina nije uplaćena taksa za produženo počivanje je taj što je praksa pokazala da je reč o licima koja nisu dobila redovna godišnja obaveštenja o stanju svojih obaveza vezanih za grobno mesto. Razloge pre svega pronalazimo u tome što neki nosioci prava na grobnom mestu ne obaveštavaju preduzeće o promeni adrese a preduzeće nema ovlašćenja da pribavi takav podatak po službenoj dužnosti. Drugi razlog je taj što neki nosioci prava preminu, a njihovi naslednici po završetku ostavinske rasprave ne dostave rešenje o nasleđivanju, istovremeno ni sud to ne čini po službenoj dužnosti, a preduzeće nije u mogućnosti da samoinicijativno promeni vlasnika i obaveštenja i u ovom slučaju vrlo često idu na krivu adresu.\nNaši građani koji redovno izmiruju svoju obavezu, pogotovo u dežurnom centru, u direktnom kontaktu sa osobljem uvek saopšte izmenu nekog bitnog podatka ili nam ukažu ne neku eventualnu grešku ili nedostatke i zbog toga im se i ovom prilikom javno zahvaljujemo.\nNaravno ni sam koncept nalepnica nije izum pogrebne službe već je to dugogodišnja pozitivna praksa koja koriste groblja u više evropskih zemalja a neke od njih su i članice evropske unije.\nNa kraju, što je i najvažnije, ovim nalepnicama se narušava niti dostojanstvo pokojnika niti oštećuje niti skrnavi grobno mesto.\nPostavio: Miodrag Paškuljević\nDa li možda znate jesu li vrtići napravljeni od azbestnih ploča u Somboru? „Konkretno mislim na vrtić na bezdanskom putu“ odnosno logor. Ali i ostali vrtići u kome deca i radnici svakodnevno borave? Ako i jesu kada će i zašto već nisu sklonjene azbestne ploče ? Koje ako ne znate izazivaju karcinom odnosno azbest kao jedan od glavnih faktora!?\nPoštovani, u vezi sa Vašim pitanjem, obaveštavamo Vas , shodno informacijama, dobijenim od strane odgovornog izvođača radova, da su na vrtiću „Sunce“, u ulici Janka Veselinovića br. 2, na Gornjoj Varoši, izvedeni radovi 2008. godine na potpunoj sanaciji fasade i tom prilikom skinute su azbestne ploče, ugrađene gips ploče i stiropor od 5 cm sa završnom fasadom. Skinute su komplet salonit ploče sa krova i ugrađen je trapezasti lim. Ovaj vrtić je ujedno jedini vrtić montažnog tipa i samo kod takvih objekata postoji mogućnost ugradnje azbestnih ploča.\nDirektor Aleksandra Perović.\ns’obzirom da je početak godine molim vas za odgovor da li će se ovog proleća tačnije ove godine raditi put Lenija salaši-Sombor? Hvala unapred na odgovoru. Želim Vam srećnu i uspešnu Novu godinu!\nOdeljenje za poljoprivredu i zaštitu životne sredine nakon uvida u projektnu dokumentaciju kojom raspolaže utvrdilo je da je za predmetni put izrađena projektna dokumentacija – projektno tehnička dokumentacija pojačanog održavanja atarskog -nekategorisanog puta od salaša Lenija do manastira Svetog Stefana od km 0+000,00 do km +358,52, od strane projektne organizacije Arhitektonsko Građevinskog p; Instituta, Novi Sad, Dr Đorđa Jovanovića 74/7\nSredstva opredeljena budžetom grada za 2018. godinu za ove namene, u odnosu na ranije godine su nešto manja i u ovom trenutku ne može se dati odgovor na Vaše pitanje. Predmetno pitanje bilo je postavljeno ovom Odeljenju i u 2017. godini, o njemu se vodilo računa ali, za sada još uvek nije izvršeno detaljno planiranje aktivnosti za pojačano održavanje odnosno izgradnju atarskih puteva na teritoriji grada Sombora. Trenutni prioritet je završetak održavanja odnosno izgradnje atarskih puteva koji su započeti, a nisu završeni u 2017 godini.\nPostavila: Irina Terzić\nDa li će ove godine biti konkurs za dodelu socijalnog stana i kada?\nOvim putem Vas obaveštavamo da u toku 2018. godine neće biti sprovođen Konkurs za dodelu stanova u javnoj svojini licima u stanju socijalne potrebe. Razlog za to je nedostatak adekvatnih stanova koji su uslovni za stanovanje i slobodni za raspolaganje putem Komisije za stambena pitanja.\nTokom 2018. godine očekuje se donošenje skupštinske Odluke kojom bi regulisali pitanje stambene podrške socijalno ugroženim licima putem stambenog dodatka za subvencionisanje cene zakupa stana u privatnoj svojini.\nZa sva dodatna obaveštenja možete se obratiti Laslo Željku, mlađem savetniku za stambena pitanja u Odeljenju za komunalne delatnosti, imovinsko-pravne i stambene poslove, lično u kancelariji 206/II ili putem telefona na broj 025/468-267.\nPostavio: Borivoj Vujić\nŽeleo bi da obradujem decu i učenike Sombora (kao što to činim po celoj Srbiji ) izložbom nastavnog sredstva – najveće makete na Balkanu – Svet oko nas, ali nailazim na nerazumevanje direktorke OŠ Avram Mrazović. Može li Vaša opština da pokrije troškove izložbe (150 000) pa da poseta dece predškolaca i nižih razreda OŠ sa Vaše teritorije da bude besplatna? Nešto više na Google: maketa svet oko nas. Fondacija za decu Srbije Borivoj Vujić. 064 334 331 3 Pokažimo deci prave vrednosti, jer u protivnom ona neće znati da postoje!\nObzirom na malo interesovanje dece i nemogućnost organizacije dolaska dece iz naseljenih mesta u grad, kao i organizacije mesta postavke izložbe nismo u prilici da ponudu prihvatimo. Hvala na razumevanju.\nMolimo Vas da nam pomognete u skladu sa vašim mogućnostima i željama, kako bi brže i uspešnije ostvarili naše ciljeve.\nSve naše akcije doprinose zajednici, zato ste nam Vi važni kao vrlo bitan učesnik u našim akcijama kao sponzor ili donator. Nadamo se da ćemo ovom molbom probuditi interes.\nMolimo Vas da nam pomognete u vidu:\n-Omeđavanja njiva kako bi se utvrdila širina atarskog puta\n-da nam dozvolite nasipanje istog u dužini od 300-350 m\n-ako ste u mogućnosti da donirate tucanika, šuta ili slično\nKao što je napisano atarski ili zemljani put je u jako lošem stanju, problem je vreme kada su kiše koje stvore blato i tšske radne mašine koje tim putem prolaze, raskopaju u toj meri da nam je onemogućen izlazak.\nMi smo voljni uz vašu pomoć i saglasnost da određenom količinom kamena, cigle, crepa itd. koji će se mašinski drobiti da bi se dobio tucanik, nasipali tih 300-350 m da nam se omogući izlazak do asfaltnog puta.\nKao što znate na Vaš upit elektronskim putem prosledili smo Vam odgovor dana 09.01.2018.godine vezano za atarski put od salaša Lenija do manastira Svetog Stefana od km 0+000,00 do km +358,52.\nDana 18.januara poslali ste nam novo pitanje, te Vam sada nakon prikupljanja podataka odgovaramo, i to:\n1. omeđavanje predmetnog puta trenutno nismo u mogućnosti izvršiti obzirom da još nije okončana javna nabavka o izboru geometarske kuće koja bi bila ovlašćeni izvođač ovih radova.\n2. nasipanje predmetnog puta trenutno nije izvodljivo dok se isti ne iskolči odnosno omeđi. Kada se izvrši omeđavanje istog nasipanje u traženoj dužini od 300-350 metara koliko tražite moglo bi se dozvoliti isključivo pod našim nadzorom ali isključivo tucanikom ili drobljenim betonom(drobljeni beton može se nabaviti u Bajmoku. PTP Dubrava doo iz Bajmoka – Dože Đerđa 9-15; tel.024/762-670).Nasipanje\nmašinski drobljenom ciglom ili crepom ne može se dozvoliti (to su materijali koji ne ispunjavaju traženi standard za ovu vrstu poslova).\n3.grad Sombor nije u mogućnosti da donira tucanik. Grad Sombor, isključivo ima pravo, kada bude izvršeno detaljno planiranje aktivnosti za pojačano održavanje odnosno izgradnju atarskih puteva na teritoriji grada Sombora da odabrani atarski put realizuje i to isključivo tj putem izvođača radova koji je izabran nakon sprovedenog postupka javne nabavke.\nPostavio: Dragoslav Pavkov\nveć više meseci u naselju Obzir_Križani imamo problem sa psima lutalicama koji borave u objektu vlasnika koji tu inače ne živi i tvrdi da psi nisu njegovi. Grupa od 5-6 pasa na svaku pojavu bicikliste koji dolazi, istrčava iz ograđenog prostora, trči pored bicikla i pokušava da ugrize biciklistu. Kako je reč o ugroženim starijim osobama i deci, molim da mi odgovorite ko je nadležan da reaguje. Hvala\nZoohigijenska služba JKP“Čistoća“Sombor vrši hvatanje pasa lutalica na teritoriji grada Sombora isključivo na javnim površinama.Kako se u ovom slučaju radi o objektu privatnog vlasnika, trebalo bi da o tome obavestite Komunalnu inspekciju grada Sombora koja će preduzeti odgovarajuće mere, čiji je krajnji ishod izdavanje naloga „Čistoća“ da pokuša da uhvati i zbrine pse lutalice.\ndirektor Nikola Pajić,dipl.ecc\nPostavio: Danilo Kovačević\nnakon obimnog istraživanja medija u opštini Sombor i na osnovu urađenih intervjua sa glavnim i odgovornim urednicima većine medija u opštini Sombor, koleginica novinarka i ja smo došli do zaključka da u opštini Sombor mediji nisu slobodni i da su konstantno cenzurisani od strane izvršne vlasti u Somboru. Nekoliko glavnih i odgovornih urednika nam je potvrdilo da postoji osoba u gradskoj vlasti koja ih kontaktira radi cenzure ili objavljivanja materijala koji ide u prilog gradskoj vlasti. Polazeći od činjenice da uređeno društvo mora imati slobodne medije i objektivno izveštavanje u svojoj lokalnoj sredini, zahtevamo odgovore na sledeća pitanja:\n1. Zašto neko iz Vašeg kabineta utiče na lokalne medije u opštini Sombor?\n2. Šta je to sa čim imate (ili neko ima) problem u izveštavanju lokalnih medija?\n3 Da li ste svesni da ovim kršite Zakon o javnom informisanju jer utičete na objektivno izveštavanje?\nMožda to niste vi, ali je neko iz Vašeg kabineta, i zato zahtevamo da u što skorijem roku odgovorite na ova pitanje, pri čemu se pozivamo na Zakon o dostupnosti informacija od javnog značaja i zahtevamo odgovor u zakonski određenom roku.\nS poštovanjem, novinar Danilo Kovačević\nU Kabinetu gradonačelnika sistematizovana su radna mesta šefa Kabineta, zamenika šefa Kabineta i pet pomoćnika gradonačelnika. Takođe, Kabinetu pripada i zamenik gradonačelnika. Jedini član Kabineta koji u opisu funkcije koju obavlja ima dodira sa medijima i informisanjem, jeste pomoćnik za kulturu i informisanje koji je po funkciji član Komisije za monitoring projekata u oblasti javnog informisanja koji se finansiraju iz budžeta Grada Sombora, a o čemu odlučuje Gradsko veće na osnovu predloga stručne komisije. Ja nemam saznanja da bilo ko od saradnika iz mog Kabineta utiče na lokalne medije u Gradu Somboru, a ukoliko bi se utvrdilo da je to tačno i potkrepljeno valjanim argumentima, taj saradnik bi snosio odgovornost za takvo postupanje.\nU Gradu Somboru mediji se finansiraju putem konkursa i sredstvima koja ostvare na tržištu kao sopstveni prihod. Novinari, odnosno mediji koji ostvare sredstva iz budžeta grada na osnovu konkursa, imaju obavezu da pišu (ili produkuju emisije) na teme za koje su sredstva dobili, a koje su utvrđene kao javni interes u postupku propisanom Pravilnikom. Ostale teme koje se obrađuju u medijima su stvar uređivačke politike koju vodi glavni i odgovorni urednik svakog pojedinačnog medija i tu ne vidim nikakvu vezu sa saradnicima iz mog Kabineta.\nShodno navedenom u prethodna dva odgovora, ne uviđam elemente po kojima kršim Zakon o javnom informisanju.\nPostavila: Jadranka Kosanović\nTema: Prenumeracija stambenih i drugih objekata na Prvomjskom bulevaru u Somboru\nmolim Vas da mi Vi ili neko od drugih ,nadležnih odgovori na neka pitanja vezano za navedenu temu: 1.Da li će se i kada vršiti prenumeracija stambenih i drugih objekata na Prvomajskom bulevaru u Somboru, 2. Da li ćemo mi stanovnici tog dela grada o tome i na koji način biti blagovremeno obavešteni, 3. Ko će u tom slucaju snositi pripadajuce troškove izmene podataka u našim adresama prebivališta na svim našim ličnim ispravama,dokumentima i svugde gde to bude potrebno (u institucijama gde ostvarujemo svoja građanska i druga prava)? Unapred zahvaljujem.\nPrenumeraciju stambenih i drugih objekata vrši Republički geodetski zavod, odnosno nadležna uža unutrašnja jedinica Zavoda u jedinici lokalne samouprave – u skladu sa članom 12. Pravilnika o adresnom registru (“Sl. Glasnik RS” br. 16/2012). Stoga Vas upućujemo na Službu za katastar nepokretnosti Sombor kao stvarno i mesno nadležan organ u pogledu odgovora na Vaša pitanja.\nPostavila: Valeri Stanojević\nKako je moguće da je bilo para za sve osim za udruženje „Udahni život“? Pa baš ni jedan jedini dinar!?\nUŽ „Udahni život“ Stanišić apliciralo je na Javni poziv za finansiranje i sufinansiranje projekata, programa i manifestacija u kulturi u 2018. godini sa projektom „Dani hleba, vina i ljubavi“. Komisija za sprovođene Javnog poziva donela je odluku da projekat ne ispunjava uslove Kriterijuma za finansiranje i sufinansiranje projekata, programa i manifestacija u kulturi usvojenih od strane Gradskog veća . UŽ „Udahni život uložilo je prigovor na preliminarnu listu koji je od strane Komisije odbijen kao neosnovan.\nOdeljenje za društvene delatnosti gradske uprave grada Sombora\nPostavila: Gordana Drezgić\nKoliko novca ste uštedeli otpuštanjem seoskih bibliotekara i gde ste taj novac upotrebili?\nKo će snositi odgovornost za nezakonito otpuštene radnike, od kojih je nekolicina već dobila sudske procese protiv Grada?\nU skladu sa Zakonom o načinu određivanja maksimalnog broja zaposlenih u javnom sektoru i Odlukom o maksimalnom broju zaposlenih u sistemu javnog sektora grada Sombora, sprovedena je racionalizacija zaposlenih na neodređeno vreme.\nSprovedena racionalizacija nije zasnovana na smanjenju troškova za zaposlene kao posledica smanjanje broja zaposlenih, već je cilj iste reorganizacija celog sistema javnog sektora kroz pojednostavljenje i ukidanje procedura koje skupo koštaju građane i privredu, uz poboljšanje efikasnosti i delotvornosti obavaljanja poslova.\nU postupku racionalizacije u organizacionim oblicima u sistemu javnog sektora u Gradu Somboru (organi grada, mesne zajednice, javne ustanove i javna preduzeća) višak zaposlenih je ostvario pravo na novčanu naknadu ili otpremninu u skladu sa Zakonom.\nZaposleni za čijim radom je prestala potreba, a koji smatraju da im je povređeno pravo iz radnog odnosa, su pred nadležnim sudom pokrenuli postupak za zaštitu prava. Sud utvrđuje da li je došlo do povrede prava iz radnog odnosa zaposlenog, a za eventualnu povredu odgovara lice određeno aktom poslodavca.\nNačelnica gradske uprave grada Sombora\nPoštovani,već mesecima postoji haos u očitavanju brojila utroška pitke vode.Očitavanje se vrši proizvoljno isto tako i utrošak vode.Najsvežiji primer je očitavanje vodomera na adresi Oktobarske revolucije 14 gde je vodomer“očitan“28.02 sa stanjem 238 m3 a dana 26.03 pokazuje 234,5.\nU naseljenom mestu Kljajićevo ugradjeni su vodomeri sa daljinskim očitavanjem, čiji je zadatak i svrha da se očitavanje izvrši na brz i efikasan način. Od ugradnje vodomera do isporuke vode putem novoizgrađenog dovodnika sa fabrike vode u Somboru proteklo je oko dve godine. U navedenom periodu nije očitavano stanje na vodomerima jer za to nije postojao niti razlog niti osnov. Nakon zvaničnog preuzimanja sistema vodosnabdevanja naseljenog mesta Kljajićevo počelo je očitavanje vodomera. Nakon nekoliko očitavanja registruju se problemi sa preciznošću očitavanja kako kod pojedinačnih vodomera tako i u pogledu procenta ukupno očitanih vodomera. Kako su ovi momenti doveli do problema oko fakturisanja, preduzeto je niz aktivnosti kako bi se on dugoročno na najispravniji način rešio. U cilju prevazilaženja nastale situacija menadžment preduzeća odlučio je da se od marta meseca ove godine pa sve do konačnog rešenja navedenog problema, očitavanje VRŠI RUČNO obilaskom svakog vodomera pojedinačno.\nUz izvinjenje, Vama lično, i svim korisnicima našiih usluga, s poštovanjem.\nJKP“ Vodokanal“ Sombor, Direktor:Jasmina Bobić\nPostavila: Leposava Gemeš\nPošto po javnom pozivu jedinicama lokalne samouprave u RS, za dodelu sredstava namenjenih poboljšanju uslova stanovanja porodicama izbeglica kroz kupovinu seoske kuće sa okućnicom , koji je istekao 10.03.2017. g, ni posle više od godinu dana nisu doneta rešenja o dodeli sredstava, zanima me da li postoji neki rok da se taj javni poziv završi, da li imate saznanje kad će se to desiti, a ako se nisam obratila na pravu adresu , da li možete pomoći sa informacijom ko je nadležan da da odgovor po ovom pitanju? Hvala\nKomisija za izbor korisnika pomoći za rešavanje stambenih potreba izbeglica kroz kupovinu seoskih kuća i dodelu paketa pomoći u okviru Regionalnog stambenog programa, Potprojekat 2 – seoske kuće je raspisala Javni poziv za izbor korisnika pomoći za rešavanje stambenih potreba izbeglica za kupovinu 30 seoskih kuća sa okućnicom i nabavku paketa građevinskog materijala za popravku ili adaptaciju predmetne seoske kuće sa okućnicom koji je trajao do 20.02.2017. godine.\nNa navedeni javni poziv za otkup seoskih kuća pristiglo je 70 prijava.\nU tom periodu, Komisija za izbor korisnika pomoći za rešavanje stambenih potreba izbeglica dodelom paketa građevinskog materijala izbeglicama u okviru Regionalnog stambenog programa, Potprojekat 5, raspisala Javni poziv za izbor korisnika pomoći za rešavanje stambenih potreba izbeglica na teritoriji grada Sombora, dodelom najmanje 30 paketa građevinskog materijala u okviru Regionalnog stambenog programa – Potprojekta 5, koji je trajao do 18.01.2017. godine\nNa javni poziv za dodelu građevinskog materijala pristiglo je 186 prijava.\nKomisija za sprovođenje javnog poziva je shodno usvojenom Pravilniku o uslovima i merilima za izbor korisnika pomoći za rešavanje stambenih potreba izbeglica izvršila razmatranje pristiglih prijava, izradila obaveštenja o dopuni dokumentacije za podnosioce čije prijavu su bile nepotpune, izvršila terenski obilazak svih 256 stambenih objekata i istim povodom sačinila zapisnike o stanju objekata, izvršila proveru u bazi trajnih rešenja koju vodi Komesarijat za izbeglice i migracije R.S, kao i proveru u državi porekla, Republičkom geodetskom zavodu, lokalnoj poreskoj administraciji, Ministarstvu unutrašnjih poslova i u Odeljenju opšte uprave.\nNakon preduzetih radnji od strane Komisije izvršeno je bodovanje prijava koje ispunjavaju uslove i trenutno je u postupku verifikacija prijava od strane UNHCR-a, Komesarijata za izbeglice i migracije i OEBS-a.\nNakon završene verifikacije od strane navedenih institucija Komisija će pristupiti izradi Konačne liste reda prvenstva, čije donošenje se očekuje sredinom juna meseca.\nPREDSEDNIK KOMISIJE ZA IZBOR KORISNIKA\nPOMOĆI ZA REŠAVANJE STAMBENIH\nPOTREBA IZBEGLICA KROZ KUPOVINU\nU OKVIRU REGIONALNOG STAMBENOG PROGRAMA\nPostavila: Biljana Miletić\nNaime, put ulice Sv. Stefana Arhiđakona NIJE ASFALTIRAN, iako je na 5 minuta od grada, i ulica je NASELJENA! Nije moguće NORMALNO hodati peške po kamenju a kamoli BICIKLOM!\nKako je to moguće da su neki ljudi u grupi trećerazrednih…a plaćaju sve komunalije KAO I OSTALI?\nŠto se tiče asfaltiranja u ulici Sv. Stefana Arhidjakona, JKP Prostor je u ovoj godini kroz pojačano održavanje asfaltirao oko 150 metara, a u skladu sa raspoloživim finansijskim sredstvima. Sledeće godine će se nastaviti sa radovima na asfaltiranju preostalog dela ulice (oko 1 km) zavisno od finansijskih mogućnosti, pod uslovom da predmetni radovi budu u planu i programu za sledeću godinu.\nPostavio: Miroslav Sumper\nPoštovana, već godinama se govorilo o prodaji somborskog aerodroma nekoj eminentnoj stranoj kompaniji (spominjani „Ryanair“ i još neki), dali i kad se planira realizacija istog, kao i rekonstrukcija i elektrifikacija pružnih pravaca Sombor-Vrbas, kao i Subotica-Sombor-Bogojevo.\nŠto se tiče rekonstrukcije i elektrifikacije pružnih pravaca Sombor-Vrbas, kao i Subotica-Sombor-Bogojevo, nadležno je Akcionarsko društvo za upravljanje javnom železničkom infrastrukturom “Infrastruktura železnice Srbije” Beograd, a u pogledu prodaje somborskog aerodrome, pitanje treba uputiti Ministarstvu odbrane Republike Srbije. Grad Sombor nije nadležan za rešavanje ovih problema.\nPostavio: Nikola Pešalj\nDa li postoji način da se ovaj servis (izdavanje ličnih karata, registracija vozila i dr.) humanizuje (uvođenje brojeva za one koji čekaju, osmišljavanje primerenijeg ambijenta za čekanje i sl.)\nPoštovani gospodine Pešalj,\nIzdavanje ličnih dokumenata: ličnih karata, pasoša, vozačkih i saobraćajnih dozvola i registracija motornih vozila su u nadležnosti Ministarstva unutrašnjih poslova, u konkretnom slučaju Policijske uprave Sombor, koja sa Gradskom upravom deli zgradu (Županiju), ali Gradska uprava Grada nema nadležnost nad uređenjem njihovog servisa usluga niti načina kako ga oni organizuju.\nSvoje pitanje u vezi sa mogućnošću drugačije organizacije izdavanja ličnih dokumenata postavite portparolu Policijske uprave Sombor, gospođi Mirjani Cvijanović na e-mail adresu: mcvijanovic@mup.gov.rs\nTamara Madžarev, Kabinet gradonačelnice Grada Sombora\nPostavila: Antonija Krpež\nDobar dan, zamolila bih ako možete da mi pomognete da mi se u toku nedelje prebaci na trofaznu struju. Čekam više od mesec da mi se prebaci, a sad mi je postalo hitno jer moram da se iselim iz stana u kom živimo. Imam bebu od 11 meseci koja uskoro kreće u jaslice a ja ne mogu da se preselim dok mi ne priključe trofaznu struju. U ovaj stan u kom sada živimo treba da dođu novi stanari od polovine ovog meseca, a ja ne mogu sa malim detetom da budem u kući bez struje. Ako bi mogli da mi pomognete da se ubrza priključak, jer mi je stvarno hitno. Hvala vam na razumevanju. Srdačan Pozdrav\nPoštovana gospođo Krpež,\nNa osnovu telefonskog razgovora koji sam obavila u toku današnjeg dana sa nadležnima u somborskoj Elektrodistribuciji, mogu da Vas obavestim da mi je rečeno da je Elektrodistribucija dala nalog podizvođaču još pre dve nedelje, a da će radovi na trofaznom priključku za Vaše brojilo u ulici Starine Novaka 10 biti urađeni sutra, u utorak, 07. avgusta.\nPostavio: Dušan Sudar\nMZ Kljajićevo je primila rešenje Pokrajinskog vodnog inspektora kojim se nalaže izvršenje “odmah“(20.06.2018.), a u pitanju su radovi na uklanjanju cevnog ispusta iz melioracionog kanala 300 ( kojim se upuštaju, dokazao ZZJZ, otpadne vode fekalnog porekla) . MZ se 20.07.2018.(nakon održane sednice saveta MZ) obratila dopisom sa kopijom rešenja odeljenju za komunalne, imovinsko-pravne i stambene poslove jer tehnički nije u mogućnosti da izvrši rešenje. Odgovor nije dobijen do danas. Tako sam obavešten u MZ jer sam ja prijavio komunalni problem .\nVas pitam koliko se treba čekati na reakciju nadležnih.\nVezano za vaše pitanje obaveštavamo Vas o sledećem:\nVodoprivredni inspektor je dana 20.06.2018. doneo Rešenje kojim se nalaže MZ Kljajićevo da ukloni cevasti ispust iz kanala 300\nMZ Kljajićevo, obzirom da nema komunalne radnike, uputila je dopis Odeljenju za komunalne delatnosti imovinsko pravne i stambene poslove, 20.07.2018. godine\nStručne službe odeljenja su JKP „Vodokanal“, naložile zatvaranje predmetnog ispusta dana 31.07.2018 i potom obišle teren dana 01.08.2018. godine\nRadovi se očekuju tokom novembra.\nIgor Latas, načelnik odeljenja za komunalnu oblast, imovinsko-pravne i stambene poslove.\nPostavio: Sava Majstorov\nMolimo Vas da nam u interesu istinitog i pravovremenog informisanja građana Sombora odgovorite na nekoliko pitanja povodom javnog poziva za izdavanje odmarališta Pionir Sombor na Rabu koji je raspisalo Ministarstvo državne imovine R Hrvatske.\n– Kakvo je mišljenje grada Sombora povodom ovog slučaja?\n– Kakve će lokalna samouprava korake preduzeti kako bi bilo prekinuti protivzakonito izdavanje vlasništvo grada Sombora?\n– Kakve je mere do sada preduzimao grad Sombor po pitanju regulisanja vlasništva nad ovim objektom?\n– Koliko je procenjena vrednost ovog objekta i postoji li uopšte plan lokalne samouprave za odmaralište na Rabu?\nUnapred Vam se zahvaljujemo za angažovanje\nU vezi Vašeg zahteva za dostavu informacija prosleđenog sadržaja:\n– Pogrešno ste naveli naziv objekta i lokaciju istog: Naime, objekat Odmarališta „Pionir“ je lociran u Republici Sloveniji, u Kranjskoj Gori, u ulici Bezje;\n– Predmetni objekti na koje Vi mislite se nalaze u k.o. Rab Mundanije, na ostrvu Rabu u Republici Hrvatskoj;\n– Predmetne nepokretnosti označene su kat.parc.br. 363 k.o. Rab Mundanije, 504/4 k.o. Rab Mundanije, 503/3 k.o. Rab Mundanije i 499/3 k.o. Rab Mundanije;\n– Predmetne nepokretnosti nikada nisu bile u vlasništvu grada Sombora, već su bile upisane kao društvena svojina sa nosiocem prava korišćenja Samoupravne Interesne Zajednice za zaštitu dece Sombor;\n– Na predmetnim nepokretnostima Republika Hrvatska se uknjižila kao vlasnik po osnovu Uredbe o zabrani raspolaganja i preuzimanja sredstava određenih pravnih osoba na teritoriji Republike Hrvatske i po osnovu Zakona o zabrani raspolaganja i preuzimanju sredstava određenih pravnih osoba na teritoriji Republike Hrvatske;\n– Još u toku 2010. godine grad Sombor je prijavio oduzetu imovinu u Republici Hrvatskoj i pokrenuo postupak kod Općinskog Državnog odvjetništva u Crkvenici a zatim i kod Županijskog Državnog odvjetništva u Rijeci radi povraćaja imovine;\n– Vlada Republike Srbije je na svojoj sednici održanoj dana 12.07.2018. godine pod brojem 05-464-6700/2018-I donela Zaključak kojim se nalaže Republičkoj Direkciji za imovinu Republike Srbije da Javnim pozivom pozove sva pravna lica koja su bila vlasnici imovine u državama sukcesorima da u roku od 30 dana od objavljivanja Javnog poziva dostave podatke o svim stečenim pravima na nepokretnoj imovini na dan 31.12.1990. godine radi evidentiranja nepokretne imovine svih pravnih lica iz Republike Srbije koja se nalazi na teritoriji država sukcesora – grad Sombor je u datom roku prijavio Republičkoj Direkciji za imovinu Republike Srbije oduzetu imovinu;\n– Naknada za predmetne nepokretnosti biće regulisana nakon zaključenja bilateralnog Ugovora između Republike Hrvatske i Republike Srbije – napominjemo da su pitanja sukcesije aktuelna i da se rešavaju na međudržavnom nivou.\nOdsek za imovinsko pravne i stambene poslove Odeljenja za komunalne delatnosti, imovinsko pravne i stambene poslove Gradske uprave grada Sombora\nPostavio: Slobodan Bjeltomić\nInteresuje me kome da se obratim s pitanjem da li grad Sombor prodaje ili daje u zakup zemljište koja ima oblik javne svojine i nalazi se na katastarskoj parceli 2582/2 i 2582/1 u ulici Stanka Paunovića. Po katastarskim knjigama oblik svojine je Javna Svojina a vrsta zemljišta je gradsko građevinsko zemljište.\nšto se tiče parcele br. 2582/2 KO Sombor 1, ista je prodata „INTER-GOLD“-u Novi Sad, ugovorom br. 464-95/2000-V od 06.11.2000. godine. Naime, ovim ugovorom tadašnja opština Sombor prenela je pravo korišćenja na predmetnoj parceli na „INTER-GOLD“ Novi Sad, ali ovaj ugovor nije sproveden u RGZ-u. Dana 09.03.2005. godine izdato je rešenje o odobrenju za izgradnju pod br. V-351-1-23/2005., a dana 03.02.2006. izdata je Potvrda prijave početka izvođenja radova pod br. V-351-3-93/2005.Dana 21.10.2013. godine, rešenjem br. 351-370/2013-V izmenjeno je rešenje br. V-351-1-23/2005., kao i Potvrda prijave početka izvođenja radova pod br. V-351-3-93/2005, pošto je u toku izvođenja radova došlo do izmene investitora – umesto bivšeg investitora „INTER-GOLD“-iz Novog Sada, novi investitor je po ovom rešenju „JUGODOM“ d.o.o. za proizvodnju, trgovinu i usluge Novi Sad. Ul. Temerinska br. 110. Što se tiče parcele br. 2582/1 KO Sombor 1, ista je upisana u List nepokretnosti br. 44, na kome javnu svojinu ima Grad Sombor, ali je po kulturi u pitanju ulica i samim time ista nije na prodaju.\nOdeljenje komunalne delatnosti imovinsko- pravne i stambene poslove\nMolimo Vas da u cilju istinitog i pravovremenog informisanja odgovorite na pitanja u vezi sa radioaktivnim gromobranima.\nPoseduje li lokalna samouprava podatak koliko je takvih gromobrana na teritoriji grada i na kojim se zgradama nalaze?\nŠta je lokalna samouprava do sada učinila po ovom pitanju?\nPlanira li se njihovo uklanjanje i koja je predviđena dinamika?\nPostoji li saradnja sa nadležnim institucijama po ovom pitanju?\nKolika su sredstva potrebna za uklanjanje svih radioaktivnih gromobrana na teritoriji Sombora, inače zabranjenih 2009. godine? Da li su ta sredstva predviđena aktuelnim budžetom grada?\nZahvaljujemo se na angažovanju i odgovorima.\nUkazujemo da je 16.12.2018.godine stupio na snagu Zakon o radijacionoj i nuklearnoj sigurnosti i bezbednosti („Sl.glasnik RS“, br.95/2018) koji u članu 249. propisuje sledeće:\n„Vlasnici katastarskih parcela i objekata na kojima se nalaze radioaktivni gromobrani dužni su da ih uklone.\nUklanjanje radioaktivnih gromobrana može da vrši nosilac licence na zahtev vlasnika katastarskih parcela i objekata iz stava 1. ovog člana.\nTroškove uklanjanja radioaktivnih gromobrana iz stava 2. ovog člana snose vlasnici katastarskih parcela i objekata.\nSredstva za uklanjanje radioaktivnih gromobrana sa katastarskih parcela i objekata čiji vlasnik nije poznat ili je prestao da postoji obezbediće se u budžetu lokalnih samouprava na čijim teritorijama se nalaze takvi radioaktivni gromobrani.\nDirektorat bliže propisuje uslove za izdavanje licence iz stava 2. ovog člana.“\nPored navedenog član 211. predmetnog Zakona propisuje ko vrši inspekcijski nadzor, i to:\n„Inspekcijski nadzor nad primenom odredaba ovog zakona i propisa donetih na osnovu ovog zakona vrši Direktorat preko inspektora za radijacionu i nuklearnu sigurnost i bezbednost (u daljem tekstu: inspektor), u okviru delokruga utvrđenog ovim zakonom.\nAko ovim zakonom nije drugačije propisano na inspekcijski nadzor se primenjuju odredbe posebnog zakona kojim je uređen inspekcijski nadzor.\nInspekcijski nadzor se sprovodi u skladu sa godišnjim planom inspekcijskog nadzora koji se objavljuje na internet stranici Direktorata do 31. decembra tekuće godine za narednu godinu.“\nSaglasno navedenom lokalna samouprava je zatražila od Direktorata za radijacionu i nuklearnu sigurnost i bezbednost Srbije – Sektora za stručni nadzor i kontrolu rada nosilaca licenci i ovlašćenja, pravno-finansijske, opšte i poslove javnih nabavki podatke o broju i lokaciji radioaktivnih gromobrana na teritoriji grada Sombora iz evidencije kojom raspolaže Direktorat.\nNa osnovu dobijenih podataka, koji će se uporediti sa podacima kojima lokalna samouprava raspolaže, a u saradnji sa inspektorom za radijacionu i nuklearnu bezbednost i prema njihovom planu inspekcijskog nadzora pristupiće se rešavanju navedenog problema. U ove aktivnosti uključiće se upravnici stambenih zajednica, kao i pravna lica na čijim objektima se nalaze radioaktivni gromobrani. Zavisno od plana inspekcijskog nadzora lokalna samouprava će iz sredstava za zaštitu životne sredine angažovati deo svojih sredstava za sufinansiranje uklanjanja radioaktivnih gromobrana.\nNadležni inspektori godišnji plan su dužni sačiniti do 31.12.2018.godine za narednu godinu i nakon upoznavanja sa planiranim aktivnostima detaljnije ćemo Vas informisati o narednim koracima koji su preduzeti na rešavanju ovog problema.\nMolimo Vas da u cilju istinitog i pravovremenog informisanja javnosti odgovorite na nekoliko pitanja.\nKakvi su rezultati GU Sombor na sigurnosnom pen-testiranju?\nŠta je navedeno u analizi stanja tog testiranja?\nKakve su preporuke za bolju zaštitu it sistema?\nKakvi su kratkoročni planovi lokalne samouprave za unapređenje zaštite podataka o ličnosti i informacione bezbednosti?\nKoliko će u 2018. godini sredstava biti izdvojene za ove namene i o kakvim se konkretno postupcima radi?\nHvala na angažovanju i odgovorima.\nSam Ugovor između sporazumnih strana kao i rezultati PenTestiranja su definisani kao Poverljivi i informacije su dostupne samo delegiranim osobama.\nU Analizi i izveštaju su navedeni simulirani eksterni i interni scenariji, tehnologija, aktivnosti i rezultati, koji iz razumljivih razloga ne mogu biti dostupni neautorizovanim osobama.\nSame preporuke, ocene rizika kao i sam Izveštaj nose navedeni stepen tajnosti, što je za ovu vrstu testiranja standardni postupak.\nPlanom je predviđeno da se permanentno unapređuje informaciona bezbednost u saradnji sa Kancelarijom za informacione tehnologije i elektronsku upravu, profesionalnim kompanijama kroz primenu preporuka, bezbednosnih adekvatnih sistema i tehnologija, procesa i profesionalnih servisa u cilju minimalizovanja rizika.\nPlan je da se u narednom periodu u skladu sa prioritetima donesu odluke i planiraju aktivnosti u cilju kontinuiranog unapređenja informacione bezbednosti.\nGRADSKA UPRAVA GRADA SOMBORA


Uslovi korišćenja portala Obrazovanje.org | Narns\nUslovi korišćenja portala Obrazovanje.org\nNARNS portal Obrazovanje.org je mesto susreta roditelja i prosvetnih radnika i svih onih koji se interesuju za obrazovanje i njegov razvoj na teritoriji Srbije.\nSvi zainteresoavni pozvani su da na društvenim mrežama NARNS-a razmenjuju mišljenja i iskustva, dogovaraju se i savetuju na poljima obrazovanja i vaspitanja sa poštovanjem i međusobnim uvažavanjem. Uvredljive, protivzakonite izjave i komercijalne reklame su zabranjene. Zabranjena je i razmena sadržaja koji je uvredljiv, vulgaran i omalovažavajući na osnovu nacionalne, verske, seksualne ili bilo koje druge orijentacije ili pripadnosti, kao i sadržaja koji može biti štetan. Strogo je zabranjeno postavljanje lažnih informacija.\nObrazovanje.org ne odovara za sadržaje koji se nalaze van portala, a povezani su linkovima sa ovim veb-sajtom. Stavovi, mišljenja i sadržaji izneseni na ovom veb-sajtu ne odražavaju nužno stavove i mišljenja organizatora projekta.\nPortal Obrazovanje.org poštuje privatnost svojih korisnika i čuva u tajnosti njihove podatke, koji mogu biti otkriveni samo u slučaju kršenja Uslova korišćenja ili u slučaju odobrenja korisnika.\nKontaktirajte sa nama ukoliko imate primedbe i pitanja, ili želite sa nama da podelite mišljenja, predloge i konstruktivne kritike.\nSvi originalni sadržaji veb-sajta Obrazovanje.org zaštićeni su licencom Creative Commons: Autorstvo-nekomercijalno (Attribution-NonCommercial – CC BY-NC).\nOva licenca dozvoljava remiks, prerade, kao i korišćenje dela na nekomercijalan način, ako/dok se pravilno naznačava ime autora, s tim što prerade ne moraju biti licencirane ovom licencom.\nKorišćenjem bilo kog dela ovog veb-sajta smatra se da prihvatate uslove korišćenja.\nObrazovanje.org zadržava pravo da bez najave izmeni ili dopuni Uslove korišćenja.


NOVA LJUBAV! ŠAULIĆEV SIN MIHAJLO SMUVAO KARIĆEVU BIVŠU ŽENU! Ekskluzivne 114\t264\nKARIĆ OPASNO POTKAČIO KIJU KOCKAR: Stefan tvrdi da mu je pevačica pisala 263\t446\nKARLEUŠA, CECA, KIJA, MAJA, ANASTASIJA, DARA ILI MARINA: Pitamo vas KOJA 212\t382\nUKLETA DEONICA SMRTI ZA POZNATE! Na mestu gde je stradalo 10 ljudi poginuo 20\t308\nPREJADNO! KO JE ONA DA SUDI?! Sanja Marinković SRAMNIM potezom razbesnela 216\t228\nLUNA, MARKO I MALA MIA LETUJU U SRBIJI: Đoganijeva pokazala koliko uživa 138\t304\nSTANIJA DOBROJEVIĆ O HIT PREPISKI U KOJOJ TRAŽI MIKSER ILI TOSTER! Starleta 70\t113\nMALOM ŽELJKU JE DANAS ROĐENDAN, A MILJANA SE PROVODI SA ZOLOM: Janjuš otkrio 34\t84\nStefan Mirkovic\t 17.06.2021. 00:33h\nPevač Novica Zdravković preminuo je usled duge borbe sa opakom bolešću u 74. godini.\nNovica ZdravkovićToma ZdravkovićJelena Zdravkovićpevačsmrtljubav\nPRVO PUTOVANJE LUNE I MARKA SA MALOM MIJOM! Pokazali kako uživaju na Kopaoniku, Miljković uzeo ĆERKICU U NARUČJE, prava IDILA! 11\nO RELJINOJ TAŠTI VESNI I ŽENI NIKOLIJI SVE SE ZNA: A malo ko da mu je majka bila BALERINA i JEDINA LJUBAV ovog čuvenog glumca 2\t6\nNAKON KIŠE NEKO JE BARA, A NEKO DUGA Marina Gagić poslala BRUTALNU poruku, a svi se pitaju da li je ove reči NJEMU posvetila! FOTO 10\t9\nNOVA LJUBAV! ŠAULIĆEV SIN MIHAJLO SMUVAO KARIĆEVU BIVŠU ŽENU! Ekskluzivne fotografije: POGLEDAJTE gde je stavio ruku! 114\t264\nKARIĆ OPASNO POTKAČIO KIJU KOCKAR: Stefan tvrdi da mu je pevačica pisala BEZOBRAZNE poruke, pa ih javno PODELIO! (FOTO, VIDEO) 263\t446\nKARLEUŠA, CECA, KIJA, MAJA, ANASTASIJA, DARA ILI MARINA: Pitamo vas KOJA POZNATA DAMA najbolje izgleda u KUPAĆEM KOSTIMU? (ANKETA) 212\t382\nUKLETA DEONICA SMRTI ZA POZNATE! Na mestu gde je stradalo 10 ljudi poginuo je Toše, ali POZNATI IMALI jezive saobraćajke 20\t308


Socijalno preduzetništvo u Srbiji u zaletu | atina\nU okviru trećeg izdanja konkursa “Ideja za bolje sutra”, UniCredit Banka, UniCredit fondacija, Fondacija Ana i Vlade Divac i Smart kolektiv, su nedavno organizovali Medijski karavan. Posećeno je pet, od ukupno sedam pobednika konkursa, kojima su dodeljena bespovratna sredstva u ukupnom iznosu od 40.000 evra. Ovom prilikom učesnici karavana su imali priliku da se upoznaju sa Udruženjem građana za borbu protiv trgovine ljudima i svih oblika nasilja nad ženama “Atina”, Udruženjem građana “Liceulice”, Udruženjem građana “Vunena”, organizacijom Inicijativom za socijalno osnaživanje i Udruženjem za podršku osobama ometenim u razvoju “Naša kuća”, koji su zahvaljujući edukativnim obukama, stručnoj podršci mentora i bespovratnim sredstvima, uspeli da unaprede svoje poslovanje.\nUdruženje građana "LICEULICE" je uspelo da razvije online platformu za prikupljanje sredstava, da postavi internet prodavnicu i stranicu za donacije, kao i da proširi mrežu prodavaca na Novi Sad. Na taj način obezbeđeno je ekonomsko osnaživanje pripadnika marginalizovanih grupa i van Beograda. Više informacija možete pronaći na www.liceulice.wordpress.com\nNikoleta Kosovac: "Mi smo mala organizacija s velikom misijom. Prema zvaničnim podacima, gotovo četvrtina stanovnika Srbije starijih od osamnaest godina živi u siromaštvu i nekom obliku stigmatizacije i/ili izolovanosti. Naši prodavci se ne mire sa svojim položajem. Iako su krenuli iz beznadežne situacije, oni su mnogo napredovali i svakodnevno naporno rade da bi pošteno zaradili i na taj način unapredili svoj položaj. Tražimo one koji mogu da im pomognu na tom putu, jer svako davanje više je nego što se može izbrojati u novcu. Sa druge strane, veoma nam je važno da imamo partnerski odnos sa donatorima, i onda stvari zaista postaju bolje, jer ih mi zajedno činimo boljim! Stoga nam je posebno drago da je potencijal udruženja Liceulice prepoznato i tokom konkursa „Ideja za bolje sutra“. Ova podrška će direktno uticati na život nekih od najugroženijih ljudi u Srbiji. Zajednički ćemo i dalje raditi na tome, jer su nam ciljevi isti."\nUdruženje građana "Vunena" je zahvaljujući konkursu „Ideja za bolje sutra“ uspelo da sprovede svoj projekat pod nazivom "Vunena goes international". Naime, nastupom na jednom od najvažnijih sajmova mode u Milanu u februaru 2018. godine, „Vunena“ je predstavila svoju najnoviju kolekciju i ostvarila odlične kontakte, čime su osigurane nove porudžbine, a pružila im se prilika i da istu kolekciju prikažu na sajmu mode u Londonu u julu 2018. godine. Više informacija možete pronaći na www.facebook.com/vunenatheclub\nOrganizacija Inicijativa za socijalno osnaživanje je zahvaljujući ovom konkursu uspela da unapredi svoju inicijativu "Chrono.rs" koja podrazumeva proizvodnju mešavine brašna za hleb prilagođenu restriktivnoj ishrani (hrono, paleo, ishrana ljudi obolelih od dijabetesa). Pored toga, u razvoju je novi dizajn ambalaže proizvoda sa ciljem obezbeđivanja lakšeg pristupa velikim trgovinskim sistemima. Dodeljena sredstva iskorišćena su i za zakup većeg prostora u okviru industrijske zone grada, čime su objedinjene službe nabavke i prodaje. Više informacija možete pronaći na www.chrono.rs\nProjekat "Zdrava bašta - Hidroponski centar za proizvodnju povrća" je inicijativa Udruženja za podršku osobama sa smetnjama u razvoju “Naša kuća”. Zahvaljujući konkursu „Ideja za bolje sutra“ kompletna oprema za hidroponsko uzgajanje povrća: police, led lampe i merači parametara neophodnih za pravilan rast biljaka kao što su Ph vrednost, vlažnost, temperatura i koncentracija hranljivih materija u rastvoru su nabavljene. Takođe, Udruženje se preselilo u novi prostor gde su obezbeđeni odgovarajući uslovi za hidroponsko uzgajanje povrća. Više informacija možete pronaći na www.facebook.com/nasa.kuca\nTekst u originalu možete naći na sledećoj adresi: http://www.nedeljnik.rs/magazin/portalnews/socijalno-preduzetnistvo-u-sr...


Zdravlje Autor:IFL Science11. apr. 202114:00\nGrupa naučnika koju je predvodio profesor Aleksandar B. Nikulesku sa Medicinskog fakulteta Univerziteta Indiana razvila je test krvi koji može da otkrije ozbiljnost depresije pacijenta, kao i obaveštavanje o riziku za razvoj ozbiljne depresije ili bipolarnog poremećaja.\nNajnoviji test krvi zasnovan na prethodnom radu Nikuleskuove grupe, gde su identifikovali biomarkere krvi koji mogu da prate suicidnost i posttraumatski stresni poremećaj. Opis njihovog najnovijeg testa krvi za depresiju i bipolarni poremećaj objavljen je u časopisu Molecular Psychiatry.\nMetod lečenja depresije koji je podelio mišljenja psihijatara\n„Pioniri smo na području precizne medicine u psihijatriji tokom poslednje dve decenije, posebno u poslednjih 10 godina. Ova studija predstavlja trenutni vrhunski ishod naših napora“, rekao je Nikulesku i dodao:\n„Ovo je deo naših napora da psihijatriju iz 19. veka prebacimo u 21. vek. Da joj pomogne da postane poput drugih savremenih oblasti poput onkologije. Na kraju, naša misija je da se sačuvaju i poboljšaju životi ljudi“.\nRazvoj testa zahtevao je veliki posao. Obuhvatajući četiri godine i uključujući više od 300 učesnika, Nikuleskuov tim proceduralno je sledio plan od četiri koraka kako bi otkrio koji će biomarkeri biti važni za razvijanje krvnog testa za depresiju i bipolarnost, prenoso IFL Science.\nPrvo, pratili su grupu učesnika u studiji tokom određenog vremenskog perioda, procenjujući promene u njihovom raspoloženju i korelirajući to sa promenama biomarkera koje su se dogodile u njihovoj krvi, prelazeći iz jednog raspoloženja u drugo.\nNakon identifikacije nekih biomarkera kandidata koji su menjali nivoe sa promenama raspoloženja, Nikuleskuov tim je zatim ukrštao i potvrđivao biomarkere koje su pokupili sa svim prethodno dokumentovanim biomarkerima iz srodnih studija na terenu.\nIdentifikovali su 26 ključnih biomarkera koje su zatim koristili u naknadnoj istrazi gde su pratili promene ovih biomarkera u kohorti pacijenata koji su imali klinički ozbiljnu depresiju ili maniju.\nNakon te validacije, koristili su biomarkere u drugoj kohorti pacijenata da bi testirali koliko dobro mogu da koriste markere da procene koliko pacijent možeda bude bolestan ili bi mogao to da postane u budućnosti.\nNakon toga, na osnovu svojih nalaza i sposobnosti testa krvi da tačno proceni ishode pacijenta, oni su ga koristili za prilagođavanje lekova potrebama pacijenta.\n„Ovim radom želeli smo da razvijemo testove krvi za depresiju i bipolarni poremećaj, da napravimo razliku između njih i da prilagodimo tretmane za svakog pacijenta ponaosob“, rekao je Nikulesku.\n„Biomarkeri krvi se pojavljuju kao važni alati u poremećajima kod kojih subjektivnost pojedinca ili klinički utisak zdravstvenog radnika nisu uvek pouzdani. Ovi testovi krvi mogu vam otvoriti vrata za precizno, personalizovano podudaranje sa lekovima i objektivno praćenje odgovora na lečenje“, dodao je Nikulesku.\nZanimljivo je da je tokom studije Nikuleskuov tim otkrio još jednu važnu vezu između gena za cirkadijalnim ritmom, gena koji regulišu naš unutrašnji biološki sat, budnost i sezonske promene, i poremećaje raspoloženja. Ovo bi moglo da objasni zašto neki pacijenti dobijaju ozbiljnije simptome kada se sezona menja, kao i poremećaji spavanja koji se često prijavljuju kod poremećaja raspoloženja.\nU eri u kojoj se biomarkeri krvi sve više koriste u medicini za procenu i dijagnozu, ova studija predstavlja važan korak napred u postavljanju održivog krvnog testa za depresiju i bipolarnu bolest.\n„Biomarkeri krvi nude stvarne prednosti kliničke prakse. Mozak ne može lako da se biopsira kod živih pojedinaca, pa smo godinama naporno radili na identifikovanju biomarkera krvi za neuropsihijatrijske poremećaje“, zaključuje profesor Nikulesku.\n„S obzirom na činjenicu da će jedna od četiri osobe tokom svog života imati epizodu kliničkog poremećaja raspoloženja, potreba i značaj napora poput našeg ne mogu se preceniti“, rekao je profesor.\nPonoš: Režim zatašakava potrese u BIA, dok stižu dojave o bombama u školama\n18. maj. 2022 688


SVE NOVE MERE KRIZNOG ŠTABA NA JEDNOM MESTU! Evo šta je sve danas odlučeno na sednici i KADA STUPAJU NA SNAGU! - Informer\nTANJUG/VLADA REPUBLIKE SRBIJE/ SLOBODAN MILJEVIC\n18:23 Društvo 0\nKrizni štab saopštio je danas da će Vladi Republike Srbije uputiti pet preporuka za relaksiranje mera protiv koronavirusa\nPrva odluka Kriznog štaba je da sve maloprodajne radnje sada budu otvorene 24 sata, umesto do 22 sata, kako su nalagala prethodna pravila.\n2. Ugostiteljski objekti na otvorenom imaju slobodu da neograničeno rade, dok oni sa zatvorenim prostorom imaju produženo radno vreme do jedan sat ujutru. Muzika je dozvoljena u svim objektima.\n3. Jedna od glavnih tema Kriznog štaba bili su sportski događaji, kojima od sada može da prisustvuje publika. Naime, na otvorenim stadionima dozvoljeno je prisustvo publike 50 odsto kapaciteta stadiona, a zatvorene hale imaju odobrenje za 30 odsto kapaciteta.\n4. Dozvoljena su okupljanja do 500 ljudi, što podrazumeva sve vrste proslava, kao i mature. Ipak, za događaje koji okupljaju preko 500 osoba, neophodna je posebna dozvola Kriznog štaba.\n5. Rekreativna nastava za osnovce i srednjoškolce biće realizovana po ranijim pravilima, bez ograničenja koja su važila.\nNove mere Kriznog štaba važiće od srede pošto je potrebna posebna sednica Vlade Srbije koju zahtevaju pojedine mere.\nodluke nove mere krizni štab relaksiranje\nKONAČNO OTKRIVENO DA LI ASTRAZENEKA PRAVI KRVNE UGRUŠKE, evo koji je procenat tromboze nakon druge doze\nRepublika Srpska je pod ozbiljnim udarom! Šta ako milion Srba koji žive u BiH potpišu peticiju da nije bilo genocida, da li će svi da idu u zatvor?! /video/\n10:07 Ostali sportovi\n/UŽIVO/ NOVAK JEDVA DIŠE, ali dobija prvi set protiv Španca!


Gloria - Rebel prekinula sa zgodnim milijarderom i pokazala da je mršavija no ikad: ‘On nije bio pravi‘\nRebel prekinula sa zgodnim milijarderom i pokazala da je mršavija no ikad: ‘On nije bio pravi‘\nGlumica i Jacob Busch javnosti su otrkili da su u vezi u rujnu prošle godine, a samo četiri mjeseca kasnije došao je kraj.\nObjavljeno: 03. veljača 2021. 10:00\nSimpatična komičarka i glumica Rebel Wilson ponovno je solo. Prijatelj Australske zvijezde potvrdio je kako je Rebel prekinula vezu s Jacobom Buschom, naslijednikom američkog pivskog carstva četiri mjeseca nakon što su svoju vezu objavili na Instagramu. "Jacob je bio nevjerojatan frajer, ali jednostavno nije bio pravi za nešto dugoročno", kazao je prijatelj glumice.\nNo velike vijesti o ljubavnom statusu nije otkrio samo anonimni izvor američkim medijima, nego i sama Wilson. Objavila je svoju fotografiju, dok pozira ispred mobilne kućice poslala je znakovitu poruku.\n"Mnogo toga mi je na pameti.... aghhhhh... solo cura ide na Super Bowl!", otklonila je tako svaku sumnju Rebel.\nČitajte i: Rebel Wilson dostigla željenu težinu: Rigorozan tempo dao je rezultate\nNikad vitkiju figuru istaknula je strukirana traper midi haljina, koju je savršeno uparila s jarko žutim bolerom i bijelim salonkama. Čini se da Rebel nije stala s mršavljenjem iako je dostigla svoju željenu težinu od 75 kilograma.\nPočetkom prošle godine, Rebel je krenula na put u godinu zdravlja, drastično je promijenila prehrambene navike i počela intenzivno vježbati. Trud se isplatio, a Rebel je postala najveći motivator svojim obožavateljima. Cijele godine javnost je pozorno pratila, a ona ih brižno izvještavala, o svakom koraku po putu.\nIskreno je progovorila i o krizama koje je imala, i o motivaciji. Glumica je 2020. navršila 40 godina i shvatila da mora nešto promijeniti, a upornošću i trudnom uspjela je u tome da će 41. rođendan koji će proslaviti u ožujku dočekati vidno zdravija i u boljoj formi.\nNije poznato gdje je Rebel upoznala osam godina mlađeg Jacoba Buscha, no svoju su vezu objavili u rujnu na vrlo luksuznom putovanju, prilikom audijencije kod monegaškog princa Alberta u Monte Carlu. Od tada su i Rebel i Jacob često dijelili zajedničke fotografije, videa i Insta-storyje, na kojima se vidi da zajedno uživaju u putovanjima i vježbanju. Posljednja zajednička fotografija nije odavala da je među njima ima ikakvih problema. Nekoliko dana uoči Božića, objavila je fotografiju sa zimovanja na kojoj se ljube.\nPrije toga Rebel je posjetila Austriju, ponovno je odsjela tamo gdje je i započela mršavljenje, u luksuznom medicinskom centru VivaMayr. Kada je objavila da je postigla cilj od 75 kilograma otvoreno je razgovarala s fanovima na Instagramu.\n"Jesam li sretna - jesam. Moj cilj nikad nije bio da budem mršava, da uđem u određeni konfekcijski broj. Ubacila sam željenu težinu, jer mi je trebao neki opipljivi cilj", objasnila je glumica.\nrebel wilson prekid glumica Jacob Busch par ljubav kraj ljubavi instagram mršavljenje\n05. lipanj 2021 05:23


ZZJZ Pirot: U Pirotskom okrugu još 14 pozitivnih, u Dimitrovgradu jedan novi slučaj - Far\nEpidemiološka situacija na području Pirotskog okruga i dalje je nesigurna, a registrovano je još 14 slučajeva koronavirusa, saopštava Zavod za javno zdravlje Pirot. U poslednjem izveštaju se precizira da je u Pirotu 9 pozitivnih, u Babušici i Beloj Palanci po 2 i u Dimitrovgradu 1 slučaj.\nU laboratoriju “Vatreno oko” u Nišu na PCR testiranje danas je poslato 29 briseva.\nOd početka epidemije do danas na PCR i antigenskom testu broj potvrđenih slučajeva u okrugu je 3.574, po gradovima: Pirot 2.139, Bela Palanka 652, Babušnica 411 i Dimitrovgrad 372. Do sada je od posledica kovid infekcije sa područja okruga ukupno preminulo 161 lice.\nU Opštoj bolnici Pirot leči se 17 pacijenata – 9 iz Pirota, 4 iz Dimitrovgrada i po 2 iz Bele Palanke i Babušnice.\nNa teritoriji Pirotskog okruga od početka imunizacije do 26. februara vakcinisana su 11.747 lica.\nKompletan izveštaj ZZJZ Pirot za 27. februar možete pogledati OVDE.\nZZJZ Pirot: Epidemiološka situacija nesigurna, u Pirotskom okugu 11 pozitivnih ZZJZ Pirot: U Pirotskom okrugu na dan 8. decembar 101 novozaražena osoba ZZJZ Pirot: U vrhu smo epidemijskog talasa, u Pirotskom okrugu 81 pozitivan ZZJZ Pirot: U Pirotskom okrugu 64 novoinficirana


Dodik: Srpska je država po svemu, zahvalan sam Srbiji za sve što nam daje - Sputnjik Srbija\n02:52 13 Maj 2021\nDodik: Srpska je država po svemu, zahvalan sam Srbiji za sve što nam daje\n07:17 11.04.2021 Preuzmite kraći link\nSrpski član i predsedavajući Predsedništva BiH Milorad Dodik zahvalio je Srbiji za sve što daje Republici Srpskoj i najavio skori početak zajedničke izgradnje hidroelektrane Buk Bjela. Dodik je ukazao da i Hrvatska obezbeđuje 200 miliona evra za Hrvate u BiH, ali da se o tome nije čulo.\n"Zahvalan sam Srbiji za sve što nam daje, i mi ovde imamo sposobnost da gradimo sami. To ne mogu da zanemarim. Naš budžet je tri milijarde. Od Srbije smo dobili velikih 50 miliona evra i zahvalan sam na tome jer znam da se to tamo moglo upotrebiti", rekao je Dodik za Balkan Televiziju, prenosi RTRS.\nOn je naglasio da i Republika Srpska sopstvenim kapacitetom i u značajnom obimu može da učini mnogo.\nDodik je ukazao da i Hrvatska u svom budžetu obezbeđuje 200 miliona evra za Hrvate u BiH, ali da se o toj priči nije čulo.\nRaduje ga, kako je naveo, da se u brojnim mestima u Srpskoj grade projekti koji nose ime Srbija i što Srbija i Srpska mogu zajedno da grade hidroelektranu Buk Bijela, jedan od najvećih vodnih resursa u oblasti energetike na Balkanu.\n"Pripremni radovi počinju ovog ili narednog meseca i mi ćemo to da uradimo zajedno sa Srbijom. Srbija je većinski vlasnik - 51 odsto", rekao je Dodik.\nMir je, naglasio je, primarna reč Srba gde god da žive, i Republike Srpske i Srbije.\n"Mislim da je Republika Srpska država po svemu. Ima svoju teritoriju, svoje institucije, predsednika, narod koji hoće državu", dodao je Dodik.\nOn je istakao da Srpska zaslužuje miran život koji nije opterećen stalnim intervencijama stranaca, koji ne donose ništa dobro.\n"Mi imamo pravo na onaj resurs i komad zemlje koji se zove Republika Srpska i to ćemo pravo i dalje graditi", rekao je Dodik.\nNaveo je da je RS u pandemiji pokazala enormnu solidarnost, a zdravstveni radnici herojstvo i ukazao da je Srpska morala da relocira 500 miliona evra za zdravstveni sektor i da će nastaviti da se bori za život svojih građana iako joj pozicija, kao zemlje koja nije međunarodno pravno priznata, otežava nabavku vakcina i ostalog.\n"Mi nismo država u tom međunarodno-pravnom smislu, ali smo ipak uspeli da napravimo ugovor sa Rusima od milion i sto vakcina, što znači za 550.000 stanovnika Srpske", rekao je Dodik.\nOn je naveo da je Srpska, kada ide "preko" BiH, nailazi na prevaru kao što je slučaj sa nabavkom vakcina iz Kovaks sistema.\nOcenio je da je Srpska u procesu nabavke vakcine pokazala bolju sposobnost od Crne Gore, Severne Makedonije i drugih zemalja u okruženju.\nIzetbegović: Dodik pričama o raspadu može samo izazvati rat\nDodik: Ubrzati miran razlaz BiH, Srpska bi kao nezavisna imala bolji standard\nDodik: Kakav rat? Ko će da ratuje?


Mišel Ažije - Knjige - Online knjižara Dereta\nFrancuski etnolog i antropolog Mišel Ažije (Michel Agier, Oranž 1953) je profesor na Fakultetu društvenih nauka (EHESS) u Parizu. U centru njegovog naučnog rada su teme vezane za globalizaciju i migracije. Probleme izbeglištva i migracija istraživao je na terenima u Evropi, Africi, Južnoj Americi i na Bliskom Istoku. Pored knjige čiji prevod objavljujemo, o ovim Ažijeovim istraživanjima govore i njegove knjige Gérer les indésirables(Upravljati nepoželjnima) 2008, Le Couloir des exilés (Hodnik izbeglica) 2011, Campement urbain (Logori u gradu) 2014, Les migrants et nous (Migranti i mi) 2016 i L’etranger qui vient (Stranac koji dolazi) 2018.


Drama Novaka Đokovića i dalje se nastavlja, hoće li igrati turnir ili biti deportiran? Odluka pada u sljedećim satima - RTL VIJESTI\nJOŠ UVIJEK SE NE ZNA!\nDrama Novaka Đokovića i dalje se nastavlja, hoće li igrati turnir ili biti deportiran? Odluka pada u sljedećim satima\nNovak Đoković ide kući. Barem ako se pita imigracijskog ministra koji mu je poništio vizu, drugi put. Drugi je put održano i saslušanje na federalnom australskom sudu\nKiša i oblaci nad arenom Australian Opena kao da opisuju tmuran rasplet sudbine Novaka Đokovića na tom turniru. Umjesto na terenu, ponovno je kod odvjetnika.\n"Danas sam iskoristio svoje ovlasti prema članku 133 Zakona o migracijama kako bih poništio vizu gospodinu Novaku Đokoviću na temelju očuvanja zdravlja i općeg reda, jer je to u javnom interesu", u priopćenju kaže imigracijski ministar Alex Hawke.\nTakvu odluku, Đokovićev tim teško će osporiti, smatra australska odvjetnica Nada Martinović\n"Mogu vam reći da je jako teško podnijeti žalbu na odluku ministra. Da bi se opovrgnula njegova odluka mora biti proceduralna greška ili nepoštivanje zakona."\nNAJBOLJI ILI NAJGORI? Tko je Novak? Direkt sa sportašima, analitičarima i nutricionistima o ikoni tenisa, Ćiro: 'Volim ga zbog osobite klase'\nVeć je održano saslušanje pred istim sucem koji je Đokovića u ponedjeljak oslobodio. Prvi reket svijeta na slobodi je do razgovora s imigracijskim službenicima večeras u deset sati. Nakon toga će vjerojatno biti pritvoren, ali na tajnoj lokaciji, zbog iznimnog interesa medija.\n"Ono što sam saznao ovde ispred kancelarije je da večeras sigurno on neće biti deportovan i neće biti zatvoren. Oni pregovaraju sada, njegovi advokati, sa sudom i ministrom. Traži se kompromisno riješenje. Da bude i vuk sit i ovce na broju." kaže Slobodan Bendjo.\nDok se čeka sutrašnja konačna odluka australskog saveznog suda o deportaciji, ispred imigracijskog hotela u Melbournu gdje je Đoković bio zatvoren četiri dana, traju prosvjedi. Slučaj u medijima prozvan Novax izazvao je podjele na oba kontinenta.\nDa je sve ovo loše za sport, misli i Đokovićev teniski rival, Britanac Andy Murray.\n"Situacija nije dobra, ali ja neću udarati Novaka dok leži na podu. Očito je, rekao sam neki dan, da ovo ne koristi nikome", kaže Murray.\nTri dana prije početka Australian Opena, deveterostrukom osvajaču turnira Novaku Đokoviću u slučaju deportacije prijeti trogodišnja zabrana ulaska u Australiju. Pa je zadnja runda borbe za vizu možda i zadnja na australskom teniskom terenu.


iksica's Content - Page 4 - Dizajn Zona\nEverything posted by iksica\niksica replied to kodi's topic in Massive Issue\nMalo su široke amplitude cena. Nije isto 1000USD i 2500USD za sajt, ili 500 i 1000USD za logo, a svrstani su pod istu kategoriju.\nLicni logo 'dr'\niksica replied to draganrakita's topic in Grafički dizajn\n@Deda Pošto si mator da budeš "ruki godine", mislim da si zato "najbolji šesti igrač" :D\n@draganrakita Ako u Dedinom znaku r jede D, moglo bi se reci da u u tvom r pokusava da isk.nja d\niksica replied to johnny.'s topic in Grafički dizajn\nNiposto ne garantuj konkurs. Ako hoces da privuces veci broj ljudi bolje povecaj nagradu. Mislim da si pogresio sto resenje za custom script logotip trazis na 99. Tamo sam svasta video ali dobar custom script logotip nikada. Tamo dizajnera koji ovo kvalitetno mogu da urade ima jako malo. Bolje da si taj novac ponudio nekom proverenom ko u svom portfoliu ima ovakve radove i tako vidis na cemu si. Ovako ce ici tesko i pitanje je koliko ce biti originalno, sto je najbitnije, da bude unikatan ispis. Mislim ni da ti blind nece puno pomoci jer ovde se bas trazi talenat i umece i lako ces kao dizajner prepoznati sta je kopija a sta original. Cak je bolje da ostavis ovako da sprecis azijate da uopste ucestvuju sa ovim s.....a koje si vec eliminisao. Srecno!\nKartica za Pay Pal\niksica replied to JJRade's topic in Ćaskanje\niksica replied to pebas's topic in Massive Issue\n^Grešiš, ovaj.. grešiš silno sinak!\nSlazem se, al' ipak mislim da su trebali da ostave link. Umesto da pises o sebi nesto sto ce po neko da procita, ostavis link... to je valjda najbolja biografija za jednog dizajnera, batali price, pokazi sta si do sada uradio. Narocito zato sto vidim da se sada reklamiraju intezivno po dizajn blogovima, u potrazi za dizajnerima, ne klijentima.\nSta sajt za oglase? Tako je bilo na prethodnoj profil strani.\nDa, ima istine u tome sto pricas, ali aman, valjda je to osnovno, da imas link na kome prikazujes sebe izvan 99-a!?\nNije loše, samo ne znam gde se izgubi lična portfolio adresa..\nRestartovanje računara pri paljenju?\niksica replied to Bolepks's topic in Hardver\nPre par godina sam imao isti problem i problem je bilo napajanje.\n^Problem ti je kako da naplatiš?\nMože on da se odluči za pobednika i nakon tih "one week and 14 hours"\niMac 3.2ghz za 3d animaciju\niksica replied to ak1l0ne's topic in Hardver\nAko se ne varam više nije potrebno čuvati račun.\niksica replied to headcutter's topic in Advertajzing\nBaš tako! Ovde pomenuti slogani nekako i prolaze ali, u Čačku glasi ovako: Ko čačka mečku u Čačku! E sad', ne bi loše bilo kad bi se ispod teksta zapravo nalazio neki Mercedes a ne Golf, ovako je totalni promašaj, čini mi se.\n^Ukapirao sam da nesto nije u redu kada mi je juce stigao mail od Brandstack-a, da mi je prihvacen logo koji je inace odbijen 2009! Pukli su zesce, sada sve valja!\nЛого Канцеларије за младе\niksica replied to zvr-zvr's topic in Grafički dizajn\nPo meni, pozicija teksta nije srećno rešenje, odvojio bih znak od tipografije. Drugo, simbol me podseća na dve nindže koje se tuku. Probaj da im skineš "maske", i da možda ne budu u ogledalu, tako strogo simetrični... Mislim da bi to doprinelo razigranom utisku koji hoćeš da postigneš. Možda da obratiš pažnju na znak više a za isipis upotrebiš klasičniji typo, koji neće biti problem u ćirilici...\nDodaj novu karticu koja nije američka?\nNeces imati nikakvih problema, konverzija je automatska u eure, i ne mozes da imas dva naloga na MB, ako pokusas da otvoris drugi nalog rizikujes da te blokiraju.\nPomoc jednom amateru\niksica replied to ec011's topic in Massive Issue\nAko si već lider u tome što radiš (a i da nisi, ista priča), poslednje što želiš je da imaš logo koji zapravo nije tvoj već kopija nečega što ti se dopada! Potrebno ti je nešto autentično, što predstavlja tvoju firmu, što će biti samo tvoje... Lako ćeš pronaći nekoga ko će ti za 5 minuta nacrtati logo koji si video, ali nije u tome suština uopšte... Moj ti je savet da angažuješ nekoga da ti napravi logo, jer kako okreneš na na kraju ćeš doći na isto... Ko ne plati na mostu, plati na ćupriji! Pozdrav\nVrlo interesantan sajtic\niksica replied to DEDA_RUMA's topic in Linkovi\nLakše ćeš dobiti na loto-u nego invite za dribbble.\nMacbookPro 17inch. ili iMac 27inch.\niksica replied to rbikic's topic in Hardver\nKupi Macbook Pro 15" i štedi za Apple Cinema Display.\nKako regulisete prihod iz inostranstva?\niksica replied to Vukmon's topic in Massive Issue\nTo bi bilo zaista zanimljivo čuti, naročito od nekog ko je godinama u poslu.\n@Dzojsi Pa napisao Ikku gore. Ako ti godišnji prihodi ne premaše 1.700.000 nema poreza.


The Beach House, Kasandra-Afitos - Amos Travel\nThe Beach House, Kasandra-Afitos\nThe Beach House se nalazi u prelepom selu Afitos i predstavlja hotel u boemskom stilu samo za odrasle. Spaja tradicionalnu grčku arhitekturu sa toplom atmosferom. Beach House Hotel je smeštaj sa privatnom plažom. Sve smeštajne jedinice u ovom hotelu za noćenje sa doručkom su opremljene flat-screen TV-om i čajnom kuhinjom. Svaka soba ima svoje kupatilo sa kadom ili tuš kabinom i besplatnim toaletnim priborom. Neke od soba imaju terasu. Smeštajne jedinice imaju klimu i orman.


"Pustite nas da sa Albancima rešimo problem" | Skandalozno\n“Ovde mi živimo i treba da se dogovorimo kako hoćemo da živimo u budućnosti, a ne da nekom drugom ispunjavamo želje”, kazao je predsednik Srbije.\nTo što Hrvatska, Makedonija i Crna Gora smatraju Kosovo celovitim i nezavisnim nije ništa novo, primetio je, odgovarajući na pitanja novinara, i istakao da on ima pravo da se sa tim ne slaže.\nIsti stav imaju, primetio je, i SAD, Nemačka, Francuska. . . ali: “Mi bi samo voleli da imamo pravo da štitimo svoje interese, a ničiju stabilnost ne ugrožavamo”, istakao je predsednik Srbije i izrazio nadu da će nam biti dopušteno da probamo sami sa Albancima da rešimo problem koji postoji 200 godina.\nNa pitanje o “aktuelnim granicama“, Vučić je uzvratio pitanjem: “A, koje su to granice aktuelne, one koje kažemo mi ili, recimo, one koje kažu u Prištini”?\nDodao je da su za neke aktuelne jedne granice, a za nas su aktuelne one u skladu sa međunarodnim pravom, Rezolucijom 1244 i sa mišljenjem bar polovine zemalja u svetu.\nKako kaže na pitanje što su oni priznali takve granice kakve su priznali 2008. godine, nikada neće dobiti odgovor, da se kaže da je to bilo tada, a sada je sad, te da je svoj stav izneo i Angeli Merkel i Emanuelu Makronu…i svim drugima.\n“Voleli bismo, i zato smo zahvalni premijeru Zaevu za današnji stav, da imamo pravo da štitimo svoje interese, a da ničiji mir ne ugrozimo, da nikakvu stabilnost u regionu ne ugrozimo” rekao je Vučić.\nBudite prvi sa komentarom na članku "Vučić: Pustite nas da sami sa Albancima rešimo problem koji postoji 2 veka!"


Savić: Ne smemo da poletimo, ništa još nismo uradili - Izazov\nSavić: Ne smemo da poletimo, ništa još nismo uradili\nRadio-televizija Srbije 19. jula 2019. 13:10\n"Naš adut je uvek odbrana. Danas je bila odlična, sa igračem manje smo se dobro branili. Ostavili smo ih na tri gola, a to reprezentaciji kakva je Grčka nije nimalo lako da se uradi. Sada imamo vremena da predahnemo, ali i da se pripremimo za naredni meč. Veruje da će to da bude Španija, a nama je najvažnije da zadržimo ovakav ritam i da budemo još bolji. I verujem da će tako da bude", rekao je Rističević.\nVaterpolo tim Srbije u četvrtfinalu, 23. jula, igraće protiv pobednika meča osmine finala između Španije i Japana.\nBeograd domaćin tradicionalnog događaja u organizaciji MOS i SSS: Svi dođite na Sajam…\nRukometašice Srbije otputovale u Seul bez Andree Lekić: Imamo jedan cilj i velike…\nĆirić o incidentu na Banjici: Nije bilo sukoba u hodniku i svlačionici, sve je…\nPrvi „Komtrejd Srbija maraton“: Dominacija Teodore Simović, ni Kenijka…\nU Vranju počela rekonstrukcija atletske staze: Stvaraju bolje uslove za najmlađe…\nRukometašice Srbije otputovale u Seul bez Andree Lekić: Imamo jedan…\nBeograd domaćin tradicionalnog događaja u organizaciji MOS i SSS: Svi…\nSelektor rukometašica Srbije pred put u Aziju: Devojke će same…\nĆirić o incidentu na Banjici: Nije bilo sukoba u hodniku i…


Blinken na evropskoj turneji\nAmerički državni sekretar Entoni (Antony) Blinken\nAmerički državni sekretar Entoni (Antony) Blinken stiže u ponedeljak u Brisel gde će se sastati sa liderima NATO-a i Evropske unije (EU) u sklopu napora predsednika Džoa Bajdena (Joe Biden) da poboljša transatlantske veze.\nBlinken će prisustvovati sastanku ministara spoljnih poslova članica Severnoatlantske alijanse NATO-a i konsultovati se sa saveznicima i generalnim sekretarom ovog bloka Jensom Stoltenbergom 23. i 24. marta, navodi Stejt department.\nSastanci u Briselu imaju za cilj da "naglase odlučnost Bajdenove administracije da ojača transatlantski savez i ponovo osnaži naše veze sa saveznicima kroz NATO", naveo je Stejt department.\nU ovim razgovorima biće reči o zabrinutosti zbog poteza Kine i Rusije, kao i ulozi NATO-a u Avganistanu, sajber-sigurnosti, borbi protiv terorizma, klimatskim promenama, energetskoj sigurnosti i drugim zajedničkim izazovima, dodaje se u saopštenju Stejt departmenta.\nBlinken će razgovarati i sa predsednicom Evropske komisije Ursulom fon der Lajen (von der Leyen) i šefom spoljne politike EU Žozepom Boreljom (Josepom Borrell) o oporavku od pandemije COVID-19, klimatskim promenama i jačanju demokratije.\nNa brifingu uoči puta u Brisel, Filip Riker (Philip Reeker), vršilac dužnosti pomoćnika državnog sekretara u Birou za evropska i evroazijska pitanja, rekao je da su SAD i dalje posvećene bliskim konsultacijama sa saveznicima iz NATO-a i drugim partnerima u vezi sa vojnom misijom u Avganistanu.\n"Započeli smo misiju zajedno. Prilagodićemo se zajedno kao i svih ovih godina. A kada za to dođe vreme, zajedno ćemo otići", naveo je Riker.\nU NATO snagama u Avganistanu, koje predvode SAD, ima oko 10.000 vojnika koji pomažu u obuci i savetovanju domaćih snaga bezbednosti.\nBajden je istakao da će Vašingtonu biti “teško” da se ispuni obaveza o povlačenju američkih i NATO trupa do 1. maja, što je predviđeno sporazumom sa talibanima, dok Vlada u Avganistanu i predstavnici militanata grupe i vlade Avganistana nastoje da ostvare napredak u mirovnim pregovorima.\nOdnosi sa Rusijom biće tema i tokom Blinkenovog puta u Evropu, rekao je Riker, napominjući da administracija Bajdena traži uspostavljanje veza sa Moskvom koje su predvidive i stabilne.\n„Razgovaraćemo sa našim saveznicima o različitim pogledima na Rusiju i kako možemo da se angažujemo u odnosima sa njom na načine koji očigledno unapređuju naše kolektivne interese, ali ostajemo vrlo jasni u pogledu izazova koji ona predstavlja“, rekao je Riker.\n„S obzirom na ponašanje Rusije poslednjih meseci i godina, biće i protivrečnih elemenata, kao što je sekretar naglasio, i nećemo se kloniti toga“, rekao je Riker.\nAnatolij Antonov, ruski ambasador u Sjedinjenim Državama, vratio se u Moskvu 21. marta nakon poziva na hitne konsultacije usred porasta tenzija sa Vašingtonom, izazvanih Bajdenovim komentarom da veruje da je njegov ruski kolega Vladimir Putin ubica.\nRusija 'traži izvinjenje od SAD-a nakon što je Biden Putina nazvao ubicom'\nBlinkenovo putovanje je još jedna ilustracija resetovanja Bajdenove spoljne politike koja naglašava diplomatiju i podršku dugogodišnjim vezama nakon što je bivši predsednik Donald Trump vodio politiku "Amerika na prvom mestu" koja je tradicionalne saveznike više tretirala kao rivale nego kao partnere.\nDok nova američka administracija nastoji da uveri saveznike u NATO-u, ona takođe mora da se koordinira sa evropskim partnerima po mnogim pitanjima, uključujući iranski nuklearni sporazum, politiku prema Kini, klimatske promene i dugotrajne sporove oko trgovine, prenosi redakcija RSE na engleskom jeziku.


RTS :: Kon za RTS: Vanredno stanje nema alternativu, inače ćemo pući\nKoronavirus u Srbiji Kon za RTS: Vanredno stanje nema alternativu, inače ćemo pući\nutorak, 02. mar 2021, 08:32 -> 09:39\nKon za RTS: Vanredno stanje nema alternativu, inače ćemo pući\n"Ovakve mere koje su bile preko vikenda nisu ono što je medicinski deo Kriznog štaba tražio, daleko oštrije smo tražili, da sve bude zatvoreno osim prehrane, apoteka i pumpi, da bi se shvatila situacija, ne samo radi shvatanja veći radi toga da se prekine lanac transmisije", naglašava Kon.\n"Medicinski deo Kriznog štba ne može ni na koji način drugačije da predlaže, svu težinu odgovornsti mora da preuzme čitavo društvo, medicinski deo jasno zna da je ovakva mera ekonomski udar, ali bez obzira na to, to je mera koja štiti živote, i to moramo otvoreno i javno da kažemo. Predlog je da mora da se zabrane nezaštićeni kontakti inače ćemo puknuti k'o zvečka i tek tada će biti jasno šta to znači kad pukne zdravstveni sistem", rekao je epidemiolog.\n"Suština je što čitava Evropa to nije shvatila na taj način kako je bilo neophodno, biće analiza, razmena mišljenja, možda će to ličiti na prepucavanja, ali to je neophodno, to preispitivanje, ne radi istorije nego znanja u budućnosti kako se ponašati u slučnim situacijama", navodi Kon.\n"Ugrožena nam je vakcinacija"\n"Međutim, policijski čas može da bude neprekidan, vremenski ograničen, o tome nije bilo reči, niti je potrebno u ovom trenutku, veoma značajna je odluka da li će biti vanrednog stanja ili ne. Ne može grupa od 10 lekara, ne može ta grupa da odluči o vanrednom stanju. Mi smo predočili šta je neophodno, ova situacija nije naivna", naglašava Kon.\n"Isti ljudi koji su bili u crvenoj zoni sada rade na vakcinaciji, ne možete jedno i drugo, iscrpljenost je izvan svih granica, ne može to više da se toleriše", naglašva Kon.\n"Britanski soj ne dominira, ali jasno da je tu"\n"Postoji mali procenat ljudi koji ugrožava sve ostale i u takvoj situaciji se čovek oseća frustrirano jer ni inspekcije koje se satiru na terenu ne mogu to da postignu, ne može svaki čovek da ima svog policajca, mora da ima nešto u svesti. Ako se ne razume da je ovo smrtna bolest... Virus je svuda oko nas, niko ne razume kad se kaže da je virus u cirkulaciji", navodi epidemiolog.\n"Mere su iste ali bez obzira na to, sa istim merama će daleko efikasnije da se prenosi, očekujem da će to da se pokaže kod nas. Ne domirina ali je jasno da je tu. Rekao sam svojevremeno da će porast pokazati njegovo prisustvo", navodi Kon.\nKrizni štab zaseda danas, nadležni poručuju da je oprez i dalje potreban\nNormalnom životu se možemo vratiti do leta – ali samo uz vakcinaciju\nJoš 18 preminulih, novozaražena 901 osoba\nVučić: Utrostručen odziv za vakcinaciju od kada je najavljeno 3.000 dinara\nImunolog Popadić: Daleko smo od kolektivnog imuniteta, možda do jeseni\n13° C 13° C 11° C 11° C 12° C 2° C